privredni subjekti koji imaju zaposlene, odnosno podnose Obrazac PPP-PD - ova grupa prijavu za avgust podnosi najkasnije do 15. septembra 2020, sa datumom plaćanja: 5. januar 2021;\nprivredni subjekti koji ne podnose Obrazac PPP-PD (preduzetnik paušalac, preduzetnik drugo lice, kao i preduzetnik i preduzetnik poljoprivrednik koji se nisu opredelili za ličnu zaradu, što znači da ne podnose pojedinačnu poresku prijavu) - ova grupa ne podnosi Obrazac PPP-PD, već pravo na direktna davanja ostvaruje po automatizmu.\nPrivrednim subjektima koji imaju otvorene posebne namenske račune - COVID-19 isplate direktnih davanja se vrše na te račune.\nPrivrednim subjektima koji nemaju otvorene posebne namenske račune - COVID-19, računi će biti otvoreni u cilju realizacije plaćanja direktnih davanja u skladu sa Zaključkom. Privredni subjekti koji nemaju namenski račun, ne treba da preduzimaju bilo koju radnju u vezi sa tim. Ako privredni subjekt ima račun samo kod jedne banke, namenski račun će biti otvoren kod te banke. Ako privredni subjekt ima račune kod više banaka, Poreska uprava će samoinicijativno opredeliti kod koje banke će biti otvoren namenski račun, o čemu će obavestiti Upravu za trezor.\nUredbom je propisano da svi privredni subjekti imaju obavezu da primljena sredstva po osnovu direktnih davanja iskoriste najkasnije do 15. avgusta 2020. godine. Međutim, prema tački 10. Zaključka, privredni subjekti primljena sredstva po osnovu direktnih davanja koriste najkasnije do 31. oktobra 2020. godine. Istekom navedenog roka posebni namenski računi - COVID-19 gase se a neiskorišćena sredstva sa tih računa prenose se na poseban budžetski račun.\n3. FISKALNE POGODNOSTI - ODLAGANJE DOSPELOSTI POJEDINIH JAVNIH PRIHODA\nPorez i doprinosi na zarade, naknade zarada i ličnu zaradu koje isplaćuju privredni subjekti koji su podneli Obrazac PPP-PD za avgust 2020. godine sa upisanim datumom plaćanja: 5. januar 2021. godine, dospevaju za plaćanje 5. januara 2021. godine. Pravilo važi za sve (četiri) kategorije privrednih subjekata, uz napomenu da - u slučaju prve dve kategorije privrednih subjekata - podnošenje poreske prijave za ovu svrhu nema veze sa ostvarivanjem prava na direktna davanja.\nU slučaju preduzetnika paušalaca iz prve kategorije privrednih subjekata (oni koji su ostvarili pravo na direktna davanja u skladu sa Uredbom i koja su im isplaćena u julu) – odlaže se akontacija poreza i doprinosa na prihode od samostalne delatnosti koja za plaćanje dospeva u avgustu 2020. godine. Navedena akontacija dospeva 5. januara 2021. godine.\nU slučaju ostalih preduzetnika paušalaca (oni koji su imali pravo na direktna davanja iz Uredbe ali ih nisu koristili i novoregistrovani preduzetnici paušalci u periodu od 15. marta zaključno 20. jula 2020. godine) – odlaže se akontacija poreza i doprinosa na prihode od samostalne delatnosti koja za plaćanje dospeva u septembru 2020. godine. Navedena akontacija dospeva 5. januara 2021. godine.\nU slučaju preduzetnika (osim paušalaca) iz prve kategorije privrednih subjekata (oni koji su ostvarili pravo na direktna davanja u skladu sa Uredbom i koja su im isplaćena u julu) – odlaže se akontacija poreza i doprinosa na prihode od samostalne delatnosti koja za plaćanje dospeva u avgustu 2020. godine. Dospelost ove akontacije odlaže se do dana podnošenja konačne poreske prijave za poreze i doprinose na prihode od samostalne delatnosti za 2020. godinu (najkasnije do 15. aprila 2021).\nU slučaju ostalih preduzetnika, osim paušalaca (oni koji su imali pravo na direktna davanja iz Uredbe ali ih nisu koristili i novoregistrovani preduzetnici paušalci u periodu od 15. marta zaključno 20. jula 2020. godine) – odlaže se akontacija poreza i doprinosa na prihode od samostalne delatnosti koja za plaćanje dospeva u septembru 2020. godine. Dospelost ove akontacije odlaže se do dana podnošenja konačne poreske prijave za poreze i doprinose na prihode od samostalne delatnosti za 2020. godinu (najkasnije do 15. aprila 2021).\n5. PKT ONLINE TRENING\nDetaljna objašnjenja o primeni novih mera i instrukcije o načinu na koji privredni subjekti mogu da ostvare svoja prava daćemo na treningu koji se održava u petak 31. jula.\nOnline trening, 31. jula: Nova uredba o pogodnostima i direktnim davanjima privrednim subjektima


Mladi – društveno korisni | TV KANAL 9 NOVI SAD\nNaslovna EMISIJE Mladi – društveno korisni\nMladi – društveno korisni\nVIDEO K9: Četvrta generacije polaznika programa ,,Društveni aktivizam i mladi'' uskoro će započeti obuku u Američkom kutku u Novom Sadu. I ove godine program će biti realizovan kroz niz besplatnih radionica u kojima će mladi, uz pomoć stručnog tima, naučiti kako da se što bolje uključe u društveni život.\nRadom na sebi u smislu organizovanja i pripremanja govora i izlaganja neke svoje priče pred grupom ljudi, mladi ljudi će imati priliku da kroz program ,,Osnovne obuke za uključivanje mladih u društveni aktivizam” budu korisni društvu u kom žive i stvaraju.\nZbog velikog interesovanja, Američki kutak i udruženje građana ,,Novi lobi” po četvrti put u Novom Sadu organizuju ovaj program.\n“Ova obuka predstavlja jednu seriju radionica koja traje nešto duže od dva i po meseca, gde mladi uče kako da svoje ideje sprovedu u delo, kako da vežbaju veštine komunikacije, veštine javnog nastupa, kako da budu asertivniji, jer smatramo da veliki broj mladih možda i ima neke dobre ideje koje bi mogle da se sprovedu u delo, ali jednostavno nisu sposobni ili dovoljno komunikativni ili u krajnjem slučaju asertivni da ih predstave na pravi način ili na pravom mestu”,. navela je Aleksandra Dragutinović, organizatorka obuke.\nKroz seriju radionica koje vodi stručni tim sastavljen od društvenih aktivista, predstavnika medija, psihologa i sociologa, mladi uče veštine vezane za timski rad, javni nastup i komunikaciju, organizovanje lokalnog aktivizma.\n“To znači da će mladi vežbati kako da govore pred grupom ljudi, da će vežbati kako da organizuju svoje vreme, kako da ispričaju tu svoju ideju da to bude i koncizno i jasno i da je jednostavno predstave onako kako su je zamislili , uče ih da konkretno kroz rad na sebi pomognu lokalnoj zajednici”, kazala je Dragutinović.\nRadionice počinju sa radom 26. septembra i biće realizovane svake srede tokom oktobra i novembra u prostorijama Američkog kutka u Novom Sadu, a prijave za ovaj program za koji mogu da konkurišu mladi uzrasta od 18 do 30 godina moguće su do nedelje, 23. septembra.\nSledeći tekstDSS: “NE” evropskim integracijama


Dodeljena priznanja povodom nacionalnog praznika Mađara | Autonomija\nPovodom 15. marta, nacionalnog praznika Mađara koji se obeležava u znak sećanja na 165. godišnjicu revolucije i borbe za slobodu iz 1848/49. godine sinoć je na svečanosti u Mađarkom kulturnom centru „Nepker“ Tamaš Koršoš, generalni konzul Mađarske u Subotici, uručio visoka mađarska državna priznanja.\nMađarski orden sa viteškim krstom dodeljen je penzionisanoj profesorici Julijani Balaša, u znak priznanja za njen rad u obrazovanju i u kulturnim i informativnim aktivnostima na očuvanju identiteta mađarske dijaspore koja živi u južnom Banatu.\nIsto priznanje dodeljeno je svešteniku iz Sente Jožefu Nađu, za višedecenijsku brigu za vernike među Mađarima u Bačkoj i njegove dobrotvorne aktivnosti, kao i Ištvanu Šilingu, penzionisanom profesoru subotičkog Učiteljskog fakulteta, u znak priznanja za njegov višedecenijski naučni rad.\nKao priznanje za postignuti napredak u samoorganizovanju vojvođanske mađarske zajednice, Mikloš Uzon dobio je Mađarski orden sa oficirskim krstom.\nJuče je u Budimpešti mađarski ministar za ljudske resurse Zoltan Balog povodom nacionalnog praznika uručio visoka tradicionalna profesionalna priznanja iz oblasti kulture, a među nagrađenima je i novinar „Mađar so“-a i istoričar književnosti Jožef Fekete, koji je dobio Nagradu „Jožef Atila“.\nU budimpeštanskom sedištu Zemaljskog saveza novinara Mađarske su povodom nacionalnog praznika, koji se obeležava i kao Dan mađarske štampe, uručena priznanja te organizacije, a među dobitnicima „Zlatnog pera“ je i penzionisani novinar Radio-televizije Vojvodine Nandor Kartag, prenosi današnji novosadski Mađar so (Magyar Szo).


02.11.2008., 17:10 #1\nEvo nekoliko preporuka, čija je primena uticala na povećanje popularnosti i broja posetilaca našeg foruma.\n1. Povećajte popularnost svog sajta\nKako vaš sajt postaje sve popularniji i počinje da ga posećuje sve veći broj korisnika, istovremeno ćete uočiti i povećanje popularnosti vašeg foruma. Ako već niste pročitali tekst kojim promovišemo vašu web stranicu, od srca vam preporučujemo da započnete upravo odatle. Na njoj ćete pronaći obilje korisnih informacija u vezi promovisanja vaše web stranice.\n2. Omogućite i gostima da postuju\nPostovanje od strane gostiju nije automatski (po podrazumevanoj vrednosti) uključeno na svim forumima. Sa druge strane, mnogim korisnicima se ne dopada naročito ideja o obaveznoj registraciji, radi dobijanja mogućnosti objavljivanja poruka na forumu. Stoga, aktiviranje ove mogućnosti može drastično povećati popularnost i posećenost vaših foruma.\n3. Omogućite gostima da pregledaju forume\nAko želite da vam se stalno pridružuju novi korisnici, nastojte da vaši forumi uvek budu javni. Mala je verovatnoća da će se neko registrovati kao član na forumu, ako ne zna o čemu se radi na tom forumu i šta bi na njemu mogao pronaći. Pored toga, na taj način će web pretraživači moći da mnogo lakše indeksiraju stranice vaših foruma.\n4. Pomenite forum na svim stranicama vašeg web sajta\nForum bi trebalo da predstavlja žižnu tačku vašeg web sajta, te bi zato link ka forumu trebalo postaviti na svim njegovim stranicama. Primera radi, navigaciona komponenta Computer Hope, koju možete videti na vrhu ove, i svih ostalih stranica našeg web sajta, sadrži u sebi link ka našem forumu. Pominjanje foruma samo na početnoj stranici (home page) je dobra stvar, ali treba imati u vidu da neće baš svi posetioci do vašeg sajta doći preko njegove početne stranice.\n5. Kreirajte postove na popularne teme\nNe možete očekivati da posetioci kreiraju sve postove na vašem forumu, pogotovo na samom početku njegovog postojanja. Stoga je upravo na vama da kreirate jedan broj početnih postova, koji će biti interesantni, kontroverzni, ili na neki drugi način isprovocirati što veći broj korisnika da ostave svoje komentare na zadatu temu. Takođe, ne bi bilo loše da, na dnevnom, sedmičnom i mesečnom nivou isplanirate vreme kada ćete posećivati forume i na njima objavljivati interesantne postove.\n6. Započnite sa malim brojem tema\nUobičajena je greška da se, prilikom pravljenja foruma, na njemu kreira ogroman broj različitih tema, ili kanala, na kojima posetioci mogu objavljivati postove. Nemojte preopterećivati i zbunjivati posetioce na ovaj način, pogotovo ako to nije zaista neophodno. Mnogo je bolje da započnete sa forumom koji će imati svega par tema (4 – 6), te da zatim dodajete nove teme kada se za njima javi stvarna potreba.\n7. Uzmite aktivno učešće na svojim forumima\nForumi obično zahtevaju mnogo truda i vremena oko njihovog održavanja i trebalo bi da predstavljaju mesto koje često posećujete, kako biste objavljivali svoje, odgovarali na tuđe postove i proveravali da sve funkcioniše onako kako bi trebalo.\n8. Učestvujte na srodnim forumima\nNe postoji bolje mesto, na kojem možete “pokupiti” korisnike koji vole da učestvuju i komentarišu na forumima, nego što su to drugi forumi sa sličnom tematikom. Stoga vam preporučujemo da posećujete druge srodne forume i aktivno učestvujete na njima. To ne znači da druge forume treba posećivati prosto zbog toga da biste na njima reklamirali sopstveni forum. Posećujte druge forume i na njima kreirajte kvalitetne i interesantne postove, koji će u sebi sadržati potpis koji reklamira vaš sopstveni web sajt/forum.\n9. Organizujte takmičenja i delite nagrade posetiocima\nJedan od najboljih načina za povećanje posećenosti foruma sastoji se u davanju besplatnih poklona i nagrada posetiocima koji na njemu učestvuju.\nNi na jednom sajtu ne možete očekivati da, odmah nakon kreiranja foruma, dobijete na hiljade posetilaca i objavljenih postova. Potrebno je određeno vreme da korisnici posete forum, registruju se i počnu da na njemu objavljuju svoje postove. Ako ispoštujete svaku od gore izloženih preporuka, korisnici će sve češće posećivati vaš forum i sa sobom dovlačiti svoje prijatelje i poznanike.


Ispaljivanje balističke rakete, Sjeverna Koreja\nSjeverna Koreja u ponedjeljak je okrivila Ameriku za neuspjeh u obnovi razgovora za denuklearizaciju Korejskog poluostrva, prenosi Rojters.\nSjeverna Koreja je početkom mjeseca izrazila želju da obnovi razgovore krajem septembra, ali je Vašingtonu bilo neophodno vrijeme za novi pristup.\nAmerički državni sekretar Majkl Pompeo izjavio je prošle sedmice da susreti u septembru nisu mogući, mada je naveo da je Vašington spreman za sastanak.\nU svom govoru pred Generalnom skupštinom sjevernokorejsko ambasador u UN Kim Song naveo je da je vrijeme da Vašington, takođe iznese prijedloge za razgovore.\n"Uz pretpostavku da su SAD imale dovoljno vremena da pronađu metod kalkulacije koja može biti podijeljena sa nama, izražavamo volju da sjednemo sa SAD radi sveobuhvatne diskusije o temama o kojima smo i do sada razgovarali", naglasio je Song.\nNajavljeni razgovori Tokija i Seula\nSong je posljednjeg dana zasjedanja Generalne skupštine UN pozvao na puno sprovođenje izjave koje su dali Tramp i sjevernokorejski lider Kim Džong Un nakon njihovog prvog susreta u Singapuru u junu prošle godine.\nObojica su se u saopštenju saglasila da će raditi na novim odnosima i ka denuklearizaciji Korejskog poluostrva.\nOn je istakao da je prošlo više od godinu dana od susreta Kim Džong Una i Trampa i da je od tada ostvaren vrlo mali napredak, te da "situacija na Korejskom poluostrvu nije izašla iz kruga povišenih tenzija".\nBivši američki savjetnik za nacionalnu bezbjednost Džon Bolton izjavio je nešto ranije da Sjeverna Koreja ne namjerava da odustane od svog nuklearnog naoružanja i da ima koristi od zastoja u razgovorima.


Liverpool tražio od Barcelone napadača na posudbu, Katalonci pristaju samo na prodaju Iako u napadu ima Manea, Salaha i Firmina, Jürgen Klopp želi pojačati konkurenciju u klubu te je Liverpool već kontaktirao Barcelonu zbog moguće posudbe Ousmanea Dembelea.\n19. 09. 2020. u 16:24\nIako u napadu ima Manea, Salaha i Firmina, Jürgen Klopp želi pojačati konkurenciju u klubu te je Liverpool već kontaktirao Barcelonu zbog moguće posudbe Ousmanea Dembelea.\nFrancuski reprezentativac stigao je na Camp Nou na ljeto 2017. za 138 miliona eura, ali nije opravdao toliki novac. Prošla mu je sezona bila prožeta ozljedama i nije igrao još od novembra.\nSport piše da Barcelona još nije odgovorila na upit Liverpoola, koji predlaže jednogodišnju posudbu uz preuzimanje cijele plaće i simboličnu odštetu Kataloncima. Sport, međutim, dodaje kako ga Barcelona vjerovatno neće pustiti na posudbu, nego bi ga radije prodala.


EXPRES VESTI - Marjanović: Još se nadam da ću igrati u Riju\nMarjanović: Još se nadam da ću igrati u Riju\nDETROIT - Srpski košarkaš Boban Marjanović izjavio je da se još nada pozivu selektora Aleksandra Đorđevića za Olimpijske igre u Riju.\nMarjanović, koji je sinoć zvanično potpisao trogodišnji ugovor sa Detroit Pistonsima, vredan 21 milion dolara, odgovarajući na pitanja lokalnih medija dotakao se i mogućeg nastupa na OI.\n"Ne znam, ima još dva-tri dana da saznam. Nadam se da će me selektor Đorđević pozvati, želim da budem tamo, ali selektor odlučuje. Biću srećan ako me pozove, ali ako ne bude poziva, moraću to da prihvatim", izjavio je Marjanović, a prenosi "Detroit njuz".\nNekadašnji košarkaš Crvene zvezde i San Antonija nije igrao na kvalifikacionom turniru za Olimpijske igre u Beogradu, kako ne bi "rizikovao povredu" i novi ugovor u NBA ligi, a nakon što je rešio to pitanje vodi se polemika u javnosti, pogotovo nakon odluka selektora Đorđevića da ga ne povede na pripreme na Kopaonik.\nMore in this category: « Pele postao peti najplaćeniji igrač sveta, Ronaldo prvi\tJuventus odbio novu ponudu Sitija od 60 miliona za Bonućija »


Surdulički Radnik u okviru 17.kola Super lige Srbije na svom stadionu dočekuje goste iz Lučana, ekipu Mladosti. Pauza je bila radna, odigrana su dva susreta, pa domaćin spremno dočekuje rivala.\nTokom reprezentativne pauze u Surdulici je bilo radno, jer je odigran zaostali meč osmine finala Kupa Srbije sa Javor Matisom, kao i prijateljski meč sa ekipom Radničkog iz Niša. Šef stručnog štaba domaćina Milan Milanović istakao je u izjavi za medije datoj pred ovaj susret da protivnik ima kvalitet i kontinuitet, ali da je cilj dobra partija i osvajanje bodova pred surduličkom publikom:\n’’Mladost je redak klub koji drži ekipu na okupu dugo godina, ima iste igrače od pre tri-četiri godine. Stručni štab je takođe stabilan, trener Milovanović je dugo na klupi Mladosti i vrlo uspešno radi svoj posao. Dobar klub koji ulaže u sve segmente, infrastrukturu, igrački kadar. I pored toga, nama je cilj da dobro odigramo, potrudimo se da na svom terenu pred domaćom publikom osvojimo bodove. Očekujem jednu lepu partiju.’’\nMeč 17.kola Super lige Srbije između Radnika i Mladosti igra se sutra, u subotu 24.novembra 2018.godine, sa početkom u 16:00 časova.


Sve publikacije, Komunalna (policija) milicija\nVaša lokacija / Beogradski centar za bezbednosnu politiku / Publikacije / Sve publikacije / Komunalna (policija) milicija /\nProšlo je skoro deset godina od kada je komunalna policija promovisana u gradsku službu koja će menjati Srbiju nabolje tako što će rešiti komunalne probleme i rasteretiti „redovnu” policiju od poslova kao što su buka iz stambene zgrade ili zatvaranje ugostiteljskih objekata nakon kraja radnog vremena. Iako je formirana u 21 od 29 gradova Srbije, javnost skoro da ništa ne zna o njenom stvarnom doprinosu komunalnom redu, dok je istovremeno prati niz incidenata. Preko 17.000 građana je podnelo onlajn peticiju da se ukine komunalna policija.\nZna se da je u periodu od 2013. do 2015. godine radilo skoro 650 komunalnih policajaca u Srbiji koji su primili više od 77.000 prijava građana zbog komunalnih problema, izdali preko 230.000 prekršajnih naloga i podneli skoro 40.000 zahteva sudiji za prekršaje. Međutim, svi ti brojevi ne pokazuju u kojoj meri je komunalna policija unapredila komunalni red u zemlji i rasteretila policijske službenike. Predstavnici vlasti su to dobro primetili 2016. godine kada su odustali da potroše 2,5 miliona dinara za popravku reputaciju komunalnih policajaca i umesto toga odlučili da analiziraju dotadašnji rad ove službe lokalne samouprave.\nIpak, nije poznato da je analiza urađena i predstavljena, barem Ministarstvu državne uprave i lokalne samouprave. Ali to nije sprečilo predstavnike beogradske gradske vlasti da početkom 2019. godine iniciraju usvajanje Zakona o komunalnoj miliciji za koji su u julu ove godine glasali narodni poslanici nakon javne rasprave u kojoj nije obezbeđen dovoljan nivo transparentnosti i participativnosti zakonodavnog postupka. Tako je Srbija postala jedina zemlja u Evropi koja za službu lokalne samouprave koristi reč „milicija” koja podrazumeva narodnu vojsku ili naoružani narod. Ali to nije najveći problem.\nPostoji realna opasnost da komunalna milicija postane sredstvo partijskog zapošljavanja i zaštite vlasti. Ukinuto je ograničenje o maksimalnom broju pripadnika i omogućeno je angažovanje više ljudi, što je bila i namera gradske vlasti u Beogradu pre usvajanja zakona. Ne postoji javni konkurs za načelnika komunalne milicije, već ga na osnovu diskrecionog ovlašćenja raspoređuje predsednik opštine ili gradonačelnik. Sve to dok jedan od osnivača vladajuće stranke i sadašnji direktor Bezbednosno-informativne agencije lično kupuje obuću i odeću za celu komunalnu policiju u Kruševcu. Na taj način se jača partijski uticaj na službu i uopšte na zaposlene i to u okruženju gde zakonom nije obavezno formiranje unutrašnje kontrole komunalne milicije.\nSuštinski je zakon dozvolio da svi lokalni moćnici mogu da poseduju svoju miliciju koja će moći da primenjuje silu, fizičku snagu, lisice, palicu i biber sprej. Pride, komunalni milicionar je dobio pravo da radi prikriveno bez uniforme, zaustavlja i pregleda vozilo i poziva ljude na informativni razgovor. Sve ovo se može protumačiti kao čin zastrašivanja ili zahtev da se potkazuju drugi građani, ali i kao način da se „utera” poslušnost političkom režimu. Zakon je predvideo kaznu od 10.000 do 50.000 dinara za sve one koji se ne odazovu pozivu komunalne milicije na informativni razgovor.\nNarodni poslanici pod hitno treba da promene naziv komunalne milicije u komunalnu policijsku službu.\nMinistarstvo državne uprave i lokalne samouprave treba da na zvaničnoj internet prezentaciji objavi sve godišnje izveštaje o radu komunalnih policija u gradovima Srbije.\nPotrebno je otvoriti potpuno novu javnu raspravu o budućnosti komunalne policije koja će biti u potpunosti transparentna, participativna i inkluzivna.\nOvaj prikaz praktične politike je deo zajedničkih napora Centra za istraživanje, transparentnost i odgovornost (CRTA), Nacionalne koalicije za decentralizaciju (NKD), Beogradskog centra za bezbednosnu politiku (BCBP) i Partnera za demokratske promene da podstaknu veće učestvovanje građana u odlučivanju kroz projekat „Građani imaju moć” koji podržava Američka agencija za međunarodni razvoj (USAID). Stavovi izraženi u publikaciji isključivo su stavovi izdavača i ne odražavaju stavove USAID-a.


Beogradski glas (Beta) – Imenovanje specijalnog izaslanika Evropske unije (EU) za dijalog o normalizaciji odnosa Srbije i Kosova je izvesno, a odluka će najverovatnije biti saopštena nakon saslušanja budućeg evropskog šefa diplomatije Žozepa Borela (Josepa Borrella) u Evropskom parlamentu 7. oktobra, saznaje Radio slobodna Evropa (RSE) iz diplomatskih izvora u Briselu.\nKako su za RSE objasnili diplomatski izvori, ta osoba treba da ima visoki politički profil, odnosno treba da bude najmanje ministar inostranih poslova (bivši ili sadašnji). Ta osoba, kako se navodi, mora imati relevantno znanje o prilikama u regionu i treba da ima “harizmu da progura proces” koji bi bio prihvatljiv kako za Beograd i Prištinu, tako i za Vašington i Njujork.\n“Ta odluka je u kombinaciji sa političkom pozadinom novog visokog predstavnika EU, koji dolazi iz zemlje koja ne priznaje kosovsku nezavisnost, učinila da se pokrene pitanje imenovanja nove osobe koja bi se direktno i aktivno bavila isključivo dijalogom Srbije i Kosova”, navodi RSE.\nPrema očekivanjima briselskih diplomata, dodaje RSE, očekuje se da će Borel saopštiti nameru o imenovanju specijalnog predstavnika u toku ili neposredno nakon saslušanja u Parlamentu zakazanog za 7. oktobar a procedura imenovanja izaslanika bi trebalod a bude završena do 1. novemrba kada Borel treba da preuzime dužnost šefa evropske diplomatije.\nOznakedijalog Beograda i Prištine EU Evropska unija Kosovo Kosovo i Metohija Naslovna-centar Naslovna-traka specijalni izaslanik EU


Partijama iz budžeta 6,5 miliona eura, najviše novca DPS-u, Demokratama i DF-u – Sjever Crne Gore\nPartijama iz budžeta 6,5 miliona eura, najviše novca DPS-u, Demokratama i DF-u\nPolitičke partije u Crnoj Gori će ove godine imati na raspolaganju oko 6,5 miliona eura iz državnog budžeta. Od ukupnog iznosa najviše novca dobiće Demokratska partija socijalista 2,5 miliona eura, Demokrate 690.200 eura, a Demokrtaski front 0ko 480 hiljada, saopštila je Agencija za sprečavanje korupcije.\nSocijaldemokrate će imati na raspolaganju 372 hiljade eura, Socijalistička narodna partija 273 hiljade, Bošnjačka stranka 275 hiljada, Socijaldemokratska partija 170 hiljada, Građanski škret URA 190 hiljada, Albanska alternativa 81 hiljadu, Biram Bar-Cakan 154 hiljade eura…\nU ASK podsjećaju da su Ministarstvo finansija i organi lokalne uprave nadležni za poslove finansija bili dužni da do kraja januara donesu Odluku o visini budžetskih sredstava za finansiranje redovnog rada političkih subjekata, kao i da objave tu odluku na svojoj internet stranici u roku od sedam dana od dana njenog donošenja.\n“Agencija je obavila postupak nadzora nad sprovođenjem ove zakonske obaveze, koja je propisana odredbama Zakona o finansiranju političkih subjekata i izbornih kampanja. Konstatovano je da su Ministarstvo finansija i svih 25 lokalnih uprava donijeli i objavili Odluku o visini budžetskih sredstava za finansiranje redovnog rada političkih subjekata”, objavljeno je na sajtu ASK-a.\nPrevPredhodniSuđenje Stanoviću zatvoreno za javnost\nSledećiĐoković dobio Laureus nagraduNext


Career Days 2012 – Personal magazin\n„Career Days“ je dvodnevni sajam edukacije, praksi i poslova koji se 2012. godine održava u „BELEXPOCENTRU“ 19. i 20. aprila. Organizovan osamnaestu godinu za redom od strane studentske organizacije AIESEC,…\n„Career Days“ je dvodnevni sajam edukacije, praksi i poslova koji se 2012. godine održava u „BELEXPOCENTRU“ 19. i 20. aprila. Organizovan osamnaestu godinu za redom od strane studentske organizacije AIESEC, ovaj sajam predstavlja centralni događaj u oblasti razvoja karijere u našoj zemlji. Cilj sajma je omogućavanje interaktivnog susreta između perspektivnih mladih ljudi i kompanija okrenutih budućnosti.\nNovina ovogodišnjeg sajma jeste sužen izbor studenata koji će imati tu privilegiju da se zaposle ili dobiju praksu u nekoj od kompanija. Kako bi se našli u bazi kontakata, koja će biti dostupna kompanijama, potrebno je da pošalju CV koji će se izdvojiti iz proseka i pokažu sve svoje veštine i znanja tokom radionica koje će biti održane pre samog sajma. Na ovaj način će baza kontakata biti ažurirana samo odabranim kandidatima. Ovakav vid selekcije predstavlja samo jedan od benefita za kompanije koje će zahvaljujući bazi kontakata imati mogućnost izbora najboljih kandidata kojima će ponuditi praksu ili zaposlenje, i svakako dodatnu motivaciju za učesnike koji će zbog konkurencije pokazati zašto baš njihov CV zaslužuje da se nađe u bazi kontakata.\nOsim radionica koje će se održavati pre sajma, tu su i radionice koje će se održavati na samom sajmu. Prva vrsta radionica će biti interaktivnog tipa i posvećena je kandidatima koji su prošli selekciju na radionicama koje su prethodile sajmu. Ove radionice će se nalaziti u posebnim prostorijama unutar štandova kompanija, gde će njihovi zaposleni voditi interaktivna predavanja sa ciljem dalje edukacije najboljih kandidata.\nPošto je edukacija ono što je najbitnije, druga vrsta radionica održavaće se za sve zainteresovane posetioce sajma, koji nisu imali mogućnost da učestvuju u prethodnoj. „Kako napisati CV?“, „Kako se ponašati na razgovoru za posao?“, i slično, samo su neke od tema koje će posetioci imati prilike da čuju.\n„Career Days 2012” će i ove godine biti u znaku ekologije, i sav promotivni materijal će biti štampan na recikliranom papiru, te pozivamo komapanije da obrate pažnju na našu ponudu >Zelenog partnera< i da se prikažu javnosti kao društveno odgovorna kompanija.\nVašim učešćem na sajmu osiguravate:\nPristup mladim ljudima i direktan kontakt sa kandidatima – svojom prirodom ovaj sajam omogućava direktan susret kompanija sa mladima, razmenu informacija, sticanje kontakata, bolje predstavljanje kompanije. Direktna mogućnost odabira i upoznavanja kadrova za koje smatrate da odgovaraju vašoj kompaniji.\nPozicioniranje brenda poželjnog poslodavca- vizuelno predstavljanje brenda u brošuri, na svim promo marerijalima i tokom sajma pred cifrom između 5 000 i 10 000 posetilaca\nKorišćenje „Career Days“ baze podataka- inovirana baza podataka nudi mogućnost filtriranja i izbora između najkvalitetnijih kandidata i njihovih sveobuhvatnih CV-jeva i kompanija je u mogućnosti da je koristi u sledećih godinu dana\nPromociju kompanije – kadrovima, klijentima i široj javnosti putem svih reklamnih materijala „Career Days“\nPredstavljanje kompanije kao društveno odgovorne kompanije- sa akcentom na saradnji sa studentima i zaštiti životne sredine.\n„Career Days“ je godinama najatraktivniji sajam namenjen mladima koji okuplja velike kompanije i zvučna imena iz različitih sektora i omogućava promociju manje poznatih kompanija. Profesionalnost u poslovanju, mnogobrojni benefiti, niske cene učešća i uspešna saradnja je ono što čini ovaj sajam dominantnim u oblasti razvoja karijere. Osim u Beogradu, ,,Career Days’’ će se održati u Nišu i u Novom Sadu. Pozivamo Vas da i Vaša kompanija bude deo uspešne postave ,,Career Days 2012’’!\nCareer Days 2012 was last modified: December 29th, 2011 by Redakcija\nAIESECCareer Days 2012\nNovi Intel Atom procesori u računarima od sledeće godine


Rusija se predstavlja kao "veliki brat" Srbiji\nRusija se predstavlja kao „veliki brat“ Srbiji\nM. D. 21. septembra 2016. 22:00\nObaveštajne kampanje koje Rusija vodi na Balkanu u proteklih osam godina, od jednostranog proglašenja kosovske nezavisnosti, deo su strategije stvaranja mišljenja o Rusiji kao velikoj sili i moćnom savezniku, kroz minimalna ulaganja u vidu donacija uključenim zemljama.\nTo piše Vašington Post uz opasku da ruska retorika nije u razlazu s retorikom medija na Balkanu pa tako u Beogradu egzistira 109 organizacija koje rade na promociji rusko-srpskih odnosa.\nMeđutim, ono što radi Rusija jeste da se predstavlja kao „veliki brat“ Srbiji i prodaje priču kako ona poštuje vlade u Srbiji, Kosovu, Makedoniji, kao i Republici Srpskoj, i vidi ih kao sebi ravne. Istovremeno, navodi list, mnogo veći broj Srba izjavljuje kako bi radije pristupili u savez sa Rusijom nego Evropskom unijom, iako ona ne nudi koherentnu alternativu.\nRusija, tvrdi list, radi i još jednu stvar, a to je odgovaranje balkanskih zemalja od priključenja NATO-u te podstiče bliske vojne operacije sa svojom vojskom, a ovakva anti NATO kampanja mogla bi imati negativne posledice mirovne misije na Zapadnom Balkanu.\nAmeričke obaveštajne službe i predstavnici zakona istražuju ono što smatraju prikrivenim operacijama kako bi se u Sjedinjenim Američkim Državama i njihovoj javnosti posijalo sjeme sumnje ususret predstojećim predsjedničkim izborima.\nIzgleda da su SAD spremne na izvlačenje pouka iz uplitanja Rusije u unutrašnjopolitičke odnose na Balkanu koji je značajan u Putinovoj spoljnoj politici.\nKoristio je, kažu, preokrete i pokrete za nezavisnosti teritorija Balkana kao opravdanje za isticanje ruske moći za vreme borbi u Abhaziji i Južnoj Osetiji 2008. godine, kao i na Krimu 2014.\nIstorijski, moć Rusije je zavisila od balkanskih država i to iz nekoliko razloga, a jedan od glavnih je taj što Rusi smatraju kako bi ujedinjenje svih Slovena u tzv. panslovenizam bilo optimalno tvrdeći da postoji posebna veza između ruskog i slovenskih naroda na Balkanu.\nGlavna poruka upravo i glasi kako postoji posebna veza između ruskog i slovenskog, odnosno pravoslavnog naroda na Balkanu.\nOvi mediji koriste i protivzapadnu retoriku te podržavaju ideje nastale među Srbima nakon NATO-ovog bombardovanja Jugoslavije 1999. godine o „patološkoj mržnji Slovena“.\nNo ko ti je brat..Nisu valjda oni koji su nas bombardovali,oteli 15% naše teritorije i koji sve rade da šikaniraju Srbiju..Oni su ti veći prijatelji no braća Rusi,,Mi Srbi neznamo da cijenimo prave prijatelje..Kako vam reču tako se ponašate..Istorija vjekovna nam je pokazala da su nam RUSI prijatelji..Nisu valjda Ameri,Šiptari,Bugari,Austrougarci sa kojima je Srbija ratovala ne njenom greškom već podvalama onih koji satanizuju nas pravoslavce i koji bi da nas uvedu u Tor,.Ne shvatam da neko mislim SRBIN bilo koji kaže nešto protiv Rusije..Ima plaćenika koji laju,kao recimo Čedo Jovanović,Čanak,Pajtić i još neki poltroni koji dobijaju lovu za pljuvanje sopstvene države,a time i Rusije.Mi Srbi nikad,nikad se nećemo opametiti.Mislim da smo jedan od najgorih Naroda na Planeti…


Završena košarkaška sezona, Joker u višem rangu - www.025.rs\nwww.025.rs / SRBIJA / Završena košarkaška sezona, Joker u višem rangu\nU skladu sa preporukama krovne međunarodne košarkaške organizacije FIBA, a na osnovu Pravilnika i Statuta Košarkaškog saveza Srbije, Upravni odbor KSS doneo je Odluku o završetku svih prvenstvenih košarkaških takmičenja u sezoni 2019/2020. Košarkaška prvenstvena takmičenja u svim uzrasnim kategorijama smatraju se završenim danom proglašenja vanrednog stanja. Savez će preko komisije za takmičenje, a na osnovu utvrđenih rezultata svakog konkretnog takmičenja, utvrditi koji klubovi prelaze u viši rang za takmičarsku 2020/2021 sezonu. U upravo završenoj 2019/2020 takmičarskoj sezoni neće se primenjivati Pravilnik i Propozicije takmičenja koja definišu prelazak klubova u niži stepen takmičenja, osim klubova koji su isključeni iz takmičenja ili su odustajanjem od istog izgubili status učesnika. Kako se navodi u Odluci KSS-a, sva pitanja vezana za organizaciju i učešće klubova u narednoj 2020/2021 sezoni, biće uređeni posebnom odlukom UO KSS, a na predlog Komisije za takmičenje KSS i Udruženja klubova Košarkaške lige Srbije (1. MLS). Doneta je odluka i da od naredne takmičarske sezone Prva i Druga muška liga broje 16, dok će ženska takmičenja brojati 12 klubova. Igraće se po dvostrukom bod sistemu. Određen je broj učesnika za Prvu mušku regionalnu ligu. U takmičenju od 16 ekipa, ako bude moguće biće dve teritorijalne grupe po osam ekipa, sa obaveznim plej – ofom i plej – autom (4+4). Takođe, UO KSS doneo je Odluku da se produžava rok za podnošenje zahteva za izdavanje dozvola za sezonu, do 1. jula, dok će Komisija za izdavanje dozvola o istim odlučivati do 25. jula. Košarkaški klub Joker će od naredne sezone nastupati u višem rangu, Prvoj muškoj regionalnoj ligi – Sever. Da podsetimo, Joker je sezonu u drugoligaškom regionalnom rangu završio na prvom mestu sa identičnim brojem bodova (31) kao i ekipa Dunava 2014 iz Apatina.\nTags: joker, košarkaška sezona, viši rang


Pripadnici MUP-a u Beogradu, u tri odvojene akcije, zaplenili su više od 60 kilograma marihuane spremne za prodaju, oko 400 grama amfetamina, kokain, opremu za pakovanje i prenos opojnih droga, dva pištolja sa municijom, dva automobila koja su služila za transport narkotika i uhapsili devet osoba.\n15:38 - ORLIĆ: Saša Radulović svoje udruženje lažno predstavlja kao pokret!\nPredsednik Opštine Bujanovac Jonuz Musliju izjavio je da zvanična Tirana ima punu podršku za "ujedinjenje Albanije i Kosova", ako izostane njihova evropska perspektiva, ali ne bez Preševa. Musliju je u izjavi za agenciju Preševa Jon rekao da podržava ranije izjave albanskog premijera Edija Rame i kosovskog predsednika Hašima Tačija o uniji Albanije i Kosova.\nOko 18 časova izbio je požar u zgradi kineskog trežnog centra u ulici Jurija Gagarina na Novom Beogradu. Gašenje je u toku, a vatra je zahvatila tri lokala.


Debata mladih iz političkih partija: Eleković na tribini o putu Srbije ka EU - NOVA stranka\n13.02.2019 Press služba EU, Forum mladih, Naslovna, tribina, Uroš Eleković 0\nKrovna organizacija mladih Srbije organizuje debatu mladih iz političkih partija na temu "Srbija u EU: da, možda, ne?" u kojoj će učešće uzeti i predsednik Foruma mladih Nove stranke Uroš Eleković.\nDebata će biti održana u sredu, 27. februara od 18h u Centru za kulturnu dekontaminaciju u Beogradu sa ciljem razmene aspekata mladih iz političkih partija o tome kako vide Evropsku uniju, da li su za članstvo Srbije u EU, kako vide evropske integracije Srbije, šta je do sada ostvareno, da li smo mogli da budemo bliži članstvu u EU ili Srbija treba da odustane od tog puta.\nEleković je uoči održavanja tribine naglasio važnost njene organizacije, podvukavši da mu je zadovoljstvo što će biti njen deo i sa vršnjacima u konstruktivnoj raspravi razmeniti mišljenja i stavove.\n“Održavanje ove tribine je u interesu mladih, te stoga pozivamo sve zainteresovane da u njoj učestvuju, pogotovo u izazovnom trenutku za evrointegracije i krizu evropskih vrednosti širom Starog kontinenta”, poručio je predsednik omladine NOVE.\nPored Elekovića, na tribini će govoriti i Predrag Marinković (Srpska radikalna stranka), Dijana Radović (Socijalistička partija Srbije), Stefan Mitrović (Dosta je bilo), David Cvekić (Demokratska stranka), Zdravko Veselinov (Demokratska stranka Srbije), Nikola Stavrov (Liberalno demokratska partija), Filip Trajčevski (Narodna stranka), Nikola Đurić (Dveri) i Marko Dimić (Levica Srbije), dok će se u ulozi moderatora naći Boban Stojanović.\nDebata se realizuje u okviru projekta “Glas mladih u demokratskim procesima”, a rad Krovne organizacije mladih Srbije podržava Švedska u sklopu programa Beogradske otvorene škole „Civilno društvo za unapređenje pristupanja Srbije Evropskoj uniji“.\nPrevious article\tŽivković: U Narodnoj skupštini na delu šibicarska politika neprimerena toj instituciji Next article\tŽivković za Istinomer: Kampanja "Budućnost Srbije" znak Vučićeve političke slabosti


Uručeno još jedno priznanje Minakvi\nMinakvi uručeno priznanje od Udruženja penzionera grada Novog Sada. Pročitajte više putem sledećeg linka: http://www.tanjug.rs/full-view.aspx?izb=279484\nUspešno završena ,,Minakvina trka zdravlja“\nU okviru 21. Asics dunavskog polumaratona koji se održao 23.10.2016. u Apatinu uspešno je zavšena i ,,Minakvina trka zdravlja“. Atletičar Čikara Slobodan iz Beograda (16.18) i Šerić Gizela (20.43) iz Odžaka pobedili su u Minakva trci zdravlja na 5000 metara. …\nKongres ,,Ishrana budućnosti”\nKompanija DOO ,,BB MINAQUA“ NOVI SAD pomogla je i šesti međunarodni – multidisciplinarni Kongres ,,Ishrana budućnosti“. Kongres je šestu godinu za redom uspeo da okupi posetice koji su zainteresovani kako da preventivno utiču na sve aspekte zdravog načina života. U …\nZahvalnica Minakvi – Folklorni festival Dečija nedelja\nMinakvi dodeljena zahvalnica kao prijatelju Folklornog festivala u okviru Dečije nedelje\nFestival “Biserna grana” KC “Mladost” i Minakva\nFestival “Biserna grana”, u organizaciji KC “Mladost” Futog, koji smo i ove godine podržali. Na linkovima možete pogledati kako je bilo na festivalu: https://www.youtube.com/watch?v=v0iqVQjfLRQ&feature=youtu.be https://www.youtube.com/watch?v=MjZhWxvIffk\nSportska manifestacija”Sportsko jutro na Detelinari” održana je 09.10.2016. na dečijem igralištu na Bulevaru Evrope. Okupilo se 300 malih sportista i njihovih roditelja. Nakon napornih takmičenja, za sve prisutne, kompanija MINAQUA je obezbedila osveženje u vidu negazirane vode Life.\nO značaju joda – Emisija ,,Zdravlje i vi”\nPogledajte priloge i značaju joda za ljudski organizam. Ukoliko ste propustili neke epizode emisije ,,Zdravlje i vi”, možete ih pogledati na sledećim linkovima:\nU Novom Sadu obeležen Svetski dan srca\nPovodom obeležavanja 29.09.2016. Svetskog dana srca, Dom zdravlja “Novi Sad” je sa svojim referentnim službama bio na raspolaganju građanima. Javna manifestacija se održala u četvrtak 29. septembra od 10 do 12 časova na SPENS-u (deo „kadica“) sa učesnicima. Preventivni centar …\nMinaqua i Festival “Biserna grana”\nMnogobrojni folklorni festivali sa dugogodišnjom tradicijom, kako u Srbiji, tako i svuda u svetu, mahom se bave plesom, muzikom, običajima i slično. Narodna nošnja, tradicionalno odelo, na svim ovim događajima je u drugom planu. U Srbiji od 2008. godine, pa do danas, …


Infostud grupa | AutoHUB - novi sajt u okviru Infostud grupe\nAutoHUB - novi sajt u okviru Infostud grupe\nOd ove godine Infostud porodica bogatija je za još jednog člana, i to u vertikali svojih e-commerce sajtova. Auto HUB, internet prodavnica auto delova, sa više od 700 000 proizvoda u ponudi, nastoji da se pozicionira na srpskom tržištu, a možda i šire, kao lokacija na kojoj vozači mogu da pronađu sve važne delove za održavanje svojih vozila.\nAutoHUB.rs za korisnike širom Srbije dolazi u pravo vreme, kada se ljudi sve više okreću online kupovini koja je doživela pravi bum tokom akutelne pandemije. Sajt predstavlja logičan nastavak u okviru Infostud grupe koja ima dokazanu ekspertizu na polju auto industrije i trgovine, formiranjem i realizacijom sajtova kao što su polovniautomobili.com i Internet-prodaja-guma.com – sajt koji uspešno posluje od 2009. godine. Kako bi svoje digitalne usluge ka vozačima zaokružili u potpounosti, nastao je AutoHUB.rs.\nKako je, kao što smo već pomenuli, AutoHUB nastao u okviru sektora elektronske trgovine Infostud grupe, a Goran Glogovac, direktor ove prodavnice, ističe kako je tim razmišljao na koji način bi mogla da se proširi ponuda sajta Internet prodaja guma. Otuda je pomenuta prodavnica namenjena fizičkim licima, tačnije vozačima kojima nudi brzu i jednostavnu kupovinu, veliki izbor rezervnih delova na jednom mestu, stručnu podršku i savete prilikom kupovine, brzu dostavu sa mogućnošću praćenja pošiljke, garancijom kvaliteta, mogućnošću zamene i povrata proizvoda.\n„Odlučili smo da Internet prodaja guma ostane specijalizovana internet prodavnica za ovaj proizvod, dok će novi sajt AutoHUB.rs biti prodavnica u kojoj će vozači moći da pronađu sve što im je potrebno za njihov automobil: rezervne delove, karoseriju, ulja i tečnosti, gume, alate i dodatnu opremu, ukratko “sve za vaš auto na jednom mestu. Reč HUB se može prevesti kao središte ili čvorište, pa je otuda i sama vizija zasnovana na tome da AutoHUB.rs postane centralno mesto za kupovinu auto delova i dodatne opreme za sve vozače u našoj zemlji:”, kaže Glogovac.\nAutoHUB nastoji da objedini ponudu svih vodećih veletrgovaca rezervnim delovima u zemlji i da vozačima ponudi najveći izbor novih rezervnih delova na jednom mestu po povoljnim cenama, sa brzom isporukom i profesionalnu korisničku podršku.


"Spopadaju me devojke otkad sam smršao"\nPoznati folk pevač Aco Pejović uspeo je da smrša desetak kilograma, a njegova nova figura navela je obožavateljke da mu u još većem broju udeljuju komplimente i zavode ga. Ova navala žena na...\nKrunisao pola veka karijere\nVelikim solističkim koncertom u beogradskom Centru Sava Zoran Kalezić obeležio je pola veka muzičke karijere. Brojna publika, koja je do poslednjeg mesta ispunila veliku dvoranu koncertnog...\nCrnogorci pretukli Pejovića posle nastupa\nFolk pevač Aco Pejović navodnoje pretučen u jednom budvanskom restoranu u noći između petka i subote pošto je nakon nastupa došao sa društvom u taj lokal, pišu Vijesti.\nPoslednjih godina loše vesti nas prosto bombarduju sa svih strana. Dovoljno je uključiti televizor ili baciti pogled na štampu, pa da čovek stekne utisak da je svet na ivici katastrofe. Brutalna...\nPola estrade na slavlju\nAco Pejović (43) organizovao je u jednom beogradskom restoranu veliku žurku povodom 18. rođendana srednje ćerke Marije.\nAco Pejović završio u bolnici: Stres ga "stigao"\nI Miroslav Ilić na svadbi kod Dodika: Zaginuli smo do jutra!\nPripreme za Pile fest: Dobar provod u srcu Banata\nRed muzike, pa red sporta, red piletine, pa opet sporta... Ovim redom, ležerno i opušteno zamišljena je tradicionalna zabavno-kulturna manifestacija U srcu Banata - Pile festival 2015. koja je...\nAco Pejović pokreće novi biznis: Ženi direktorska funkcija\nOvih dana, Aco Pejović ponovo kreće na Svetu Goru. Kako kaže, da odmori dušu, napuni srce, da izbistri misli, da se nakupi pozitivne energije. Posle svega što mu se dešavalo, treba mu...\nNove pesme za suprugu Biljanu\nOvih dana Aco Pejović (43) užurbano završava album i ostalo mu je da otpeva još tri pesme. Završio bi on posao odavno da njegova supruga Biljana nije pre dva i po meseca završila u bolnici zbog...


Muž Trampove ćerke Ivanke naveo je i da tokom prošlogodišnje kampanje za predsedničke izbore nije bio u dosluhu ni sa jednom stranom vladom i negirao je da Rusi finansiraju bilo koji od njegovih privatnih poslova\nObjavljeno: 24.07.2017. 14:50h\nFoto: Džared Kušner; Autor: Reuters\nZet predsednika SAD i savetnik u Beloj kući Džared Kušner negirao je danas da je izborni štab njegovog tasta Donalda Trampa bio u dosluhu s Rusijom i rekao da "nema šta da krije".\n"Nisam bio u dosluhu ni sa jednom stranom vladom, niti znam da je bilo ko drugi iz (Trampovog) izbornog štaba bio", naveo je Kušner.\nTrampov zet je u izjavi naveo i da je sastanak Trampovog najstarijeg sina s ruskom advokaticom Natalijom Veselnickajom u junu 2016. godine bio "takvo gubljenje vremena" da je on tražio od svog pomoćnika da ga izvuče sa sastanka.\nTom sastanku u "Tramp kuli" u junu 2016. godine, osim Donalda Trampa mlađeg, Veselnickaje i Kušnera, prisustvovali su i šef Trampove predsedničke kampanje Pol Manafort, zastupnik ruskog trgovca nekretninama Arasa Agalarova i jedan rusko-američki lobista.\nDonald Tramp mčađi prihvatio je taj sastanak očekujući da će od Veselnickaje dobiti kompromitujuće informacije o tadašnjoj protivkandidatkinji njegovog oca Hilari Klinton. To se vidi iz niza mejlova koje je Tramp mlađi objavio pre 13 dana, a u kojima je s tabloidnim novinarom Robom Goldstounom dogovarao taj sastanak.\nKušner je u današnjoj izjavi naveo da je te mejlove video tek nedavno, da ga je na taj sastanak pozvao Tramp mlađi, da je stigao kasno i čuo da Veselnickaja govori na temu usvajanja, zbog čega je poslao poruku svom pomoćniku da ga pozove kako bi napustio sastanak.\n"Ni na jednom delu sastanka kojem sam prisustvovao nije bilo reči ni o čemu u vezi sa kampanjom, i koliko znam, nije bilo nastavka tog sastanka. Ne sećam se koliko je ljudi bilo tamo, ni njihovih imena, i nemam saznanja da su bilo kakva dokumenta ponuđena ili prihvaćena", stoji u Kušnerevoj izjavi.\nKušner je u izjavi negirao i navode da je s doskorašnjim ruskim ambasadorom u SAD Sergejem Kisljakom razmatrao uspostavljanje tajnog kanala komunikacije.\nOn je rekao da s Kisljakom jeste razgovarao u decembru u "Tramp kuli", ali o politici u Siriji.\nKada ga je Kisljak upitao da li postoji neka bezbedna linija preko koje bi mogao da dostavi informacije u vezi sa Sirijom od, kako je rekao, svojih "generala", Kušner je uzvratio pitanjem da li u ruskoj Ambasadi u SAD postoji neki kanal komunikacije koji bi mogao biti korišćen i ni u jednom trenutku nije predložio uspostavljanje tajnog vida komunikacije, navodi se u izjavi.\nTrampov zet i savetnik je rekao i da se na zahtev Kisljaka sastao s ruskim bankarom Sergejem Gorkovom, ali da s njim nije razgovarao ni o kakvim određenim politikama.\nKušner je izjavio i da je njegov upitnik za bezbednosnu proveru predat prerano, zbog greške njegovog pomoćnika. U toj prvobitnoj verziji bili su izostavljeni svi Kušnerovi kontakti s inostranstvom, a ne samo susreti s Rusima.\nOn je poslednjih šest meseci sarađivao s Federalnim istražnim biroom (FBI) na dopuni tog upitnika i naveo više od 100 kontakata s ljudima iz više od 20 zemalja, stoji u Kušnerovoj izjavi.\nUčesnici sastanka s Veselnickajom juna 2016. godine, Tramp mlađi i Pol Manafort, trebalo je da svedoče ove nedelje pred Odborom za pravna pitanja američkog Senata, ali oni i dalje pregovaraju kako bi svedočili iza zatvorenih vrata, a ne javno.\nPredsednik Tramp juče je na Tviteru ponovo branio sebe i kritikovao istrage koje se vode o mogućoj saradnji njegovog izbornog štaba s Rusima.\n"Dok se lažni lov na ruske veštice nastavlja, dve grupe se smeju tom izgovoru za poraz na izborima, demokrate i Rusi", naveo je Tramp.\nTagovi KampanjaSvedočenjeDžared KušnerRusijaSADAmerika


Osim što na ulicama već nekoliko nedelja izlaze hiljade nezadovoljnih građana koji se bune protiv sanitarne propusnice i obavezne vakcinacije, sada su počeli da se sa državom obračunavaju i pravnim putem. Više od 500 radnika u zdravstvu uzelo je advokata koji bi trebao da se žali Državnom savetu i pokuša da ukine obavezu vakcinacije protiv Kovida. Dva zahteva su već podneta i prihvaćena na razmatranje. Ostaje da se vidi odluka Državnog saveta.\nJedva nedelju dana nakon početka obavezne vakcinacije protiv Kovid-a za sve zdravstvene radnike, advokat iz Nice podneo je dve žalbe Državnom savetu u ime 522 zdravstvena radnika, administrativnog osoblja i vatrogasaca. Cilj ovih žalbi je pokušaj otkazivanja obavezne vakcinacije wq ove grupe Zaposlenih.\nPrema pisanju Le Parisien-a, prvi zahtev je suspendovani rezime čiji je cilj obustava implementacione uredbe od 7. avgusta 2021. Drugi je zahtev da se traži njegovo poništenje. „Nijedna studija ne dokazuje da je Kovid-19 postao bolnička bolest“, tvrdi za novine, advokat Jerome Campestrini.\nTagovi: 522 žalbe - advokat iz nice - protiv obavezne vakcinacije - vatrogasci - zdravstveni radnici


"Srbija ima pravo da uvede obaveznu vakcinaciju"\n„Srbija ima pravo da uvede obaveznu vakcinaciju“\nDruštvo Autor:Vojislav Milovančević09. apr. 202108:25 > 17:32\nEvropski sud za ljudska prava presudio je juče da je obavezna vakcinacija legalna. Ovakva presuda pojačava mogućnosti obavezne imunizacije protiv koronavirusa, čije je razmatranje potvrdio i ministar zdravlja Zlatibor Lončar. Da li bi ono bilo u skladu sa našim pravnim sistemom, na koji način je moguće sprovesti imunizaciju i kakve posledice bi mogao da snosi onaj koji se usprotivi vakcinaciji - gosti na ovu temu u emisiji “Probudi se”, bili su Vladica Ilić iz Beogradskog centra za ljudska prava, bivši zaštitnik građana Saša Janković i epidemiolog Predrag Đurić.\nLončar: Razmišljamo o obaveznoj vakcinaciji\n07. apr. 2021 35\nLončar može da uvede obaveznu vakcinaciju građana\nDržava može da natera lekare da se vakcinišu\nKomentarišući odluku Evropskog suda za ljudska prava, Ilić je rekao da je pomenuta institucija utvrdila da nije došlo do kršenja Evropske konvencije o ljudskim pravima.\n“Ovaj slučaj je ispitivan na aspekta prava na poštovanja privatnog i porodičnog života i slobode misli, savesti i veroispovesti. Sud je utvrdio da nije došlo do povrede konvencije”, navodi on, dodajući da je sud uzeo u obzir da vakcine mogu da prouzrokuju određena neželjena dejstva.\n“Sud je ukazao na važnost proceduralnih garancija – ukoliko neko smatra da bi mogao da bude u riziku zbog vakcine, on mora taj svoj prigovor kroz pravni sistem da iskoristi. Presuda sadrži jedno interesantno mesto u kojem sud kaže, na jedan uopšten način, da tamo gde politika dobrovoljnog vakcinisanja ne daje adekvatne rezultate, država može da uvede obaveznu vakcinaciju ”, objašnjava on.\nNa pitanje da li ovaj slučaj može da posluži za primenu obavezne vakcinacije protiv koronavirusa, Saša Janković je odgovorio da je to apsolutno moguće, te da nikakav problem nije postojao ni pre presude Evropskog suda za ljudska prava.\n“Postoje neki drugi uslovi koje vakcina ispuni da bi bila obavezna i to je nešto što bi trebalo objasniti ljudima. Mnogo važnije da ta ogromna podela, koja je među nama, što pre prestane”, kaže Janković.\nEpidemiolog Predrag Đurić, rekao je da je važna proporcionalnost i da bi trebalo obratiti pažnju na ljude kod kojih je nemoguće sprovesti vakcinaciju zbog mogućnosti kontraindikacija.\nFoto Nova S printscreen\n“Ta proporcionalnost znači odgovornost koju država ima prema pojedincu i obrnuto. Kad postoje građani koji ne mogu da se zaštite vakcinom, a kod kojih postoji rizik da dobiju teške oblike nekog oboljenja, jedini način da se oni zaštite je da ih drugi sačuvaju svojim imunitetom“, podvlači on.\ndr predrag đurićepidemijakoronavirusobavezna vakcinacijasaša jankovićVladica Ilićzaraza\nVlada pooštrava inspekcije: Na udaru tržni centri, kafići i prevoz\n14. okt. 2021 12


Tako je Nikola Jokić nedavno mogao da sazna da su se njegovi Denver Nagetsi tokom odricanja od tri važna defanzivna šrafa (Mejsona Plamlija, Torija Krega i najzvučnijeg među njima, Džeramija Granta, koji je prešao u Detroit), odrekli i jednog Srbina - prava na 57. pika sa drafta iz 2015, Nikolu Radičevića, poslali su s Grantom u Pistonse.\nA onda se desio još jedan takav "transfer prava". Akter je, potpuno neočekivano - Tadija Dragićević, koji će, ako se nekim čudom preseli u NBA ligu ovih dana, igrati za Njujork Nikse, a ne za Hjuston koji je do sada raspolagao pravima na njega.\nDragićević ima 34 godine i poslednji klub za koji je igrao, u sezoni 2018/2019, bio je Breogan. Njega je 2008. Juta izabrala kao 53. pika, dok je bio košarkaš Crvene zvezde, a potom je igrao za Virtus, Albu, Bijelu, Azovmaš, Anadolu, ponovo Zvezdu, te Strazbur, Budućnost, Aris, Jašilgireson...\nU međuvremenu su ga NBA klubovi "selili" tamo-amo, pa je tako 2012. prava na njega od Jute preuzeo Dalas, onda je dve godine kasnije Čikago to "uzeo na sebe", da bi 2019. Tadija Dragićević, odnosno prava na njega, bio trejdovan u Hjuston - za čuvenog Karmela Entonija.\nSada su "rakete" ponovo rešile da "presele" iskusnog košarkaša, poslavši prava na njega u Njujork Nikse, od kojih su dobili draft-prava na Isufua Sanona, dok su Njujorčani uz Ostina Riversa i prava na Dragićevića dobili i mogućnost da, "jednog dana", ako Serhio Ljulj (33 godine) i Aksel Ervel (37) zaigraju u NBA ligi - to bude upravo u dresu Niksa.\nNedavno su "trejdovana" prava i na Nikolu Radičevića, Bogdan Bogdanović je za ogroman novac prešao u Atlanta Houkse, NBA glasine nisu baš povoljne po status Marka Gudurića u Memfisu, koji će uskoro morati da smanji broj igrača pod ugovorima, ali... glasine su jedno, a poslovni potezi nešto sasvim drugo, no - nova sezona, polako ali sigurno, već otvara svoja vrata (i) ljubiteljima ovdašnje košarke.\nOna će početi 22. decembra, a već 11. dana poslednjeg meseca u godini krenuće pripremne utakmice.


„Ponosna i vječna“: Srpska je danas država bez obzira šta mnogi misle - Sputnjik Srbija\n22:45 28.02.2019 (osveženo 22:49 28.02.2019) Preuzmite kraći link\nPod sloganom „Ponosna i vječna“ u Beogradu je večeras svečano obeleženo 27 godina od osnivanja i donošenja prvog Ustava Republike Srpske, a poruke za jedinstvo srpskog naroda sa obe strane Drine sa skupa su uputili predsednica RS Željka Cvijanović, predsedavajući Predsedništva BiH Milorad Dodik i njegova svetost patrijarh srpski Irinej.\nDodik je ocenio da je Ustav iz 1992. godine dokaz „da pripadamo krugu zemalja koje imaju snagu da donesu vlastiti demokratski ustav“ i naglasio da Srpska živi na bazi tog ustava koji je „propisao najviše standarde kolektivnih i pojedinačnih prava“ već 27 godina, te najavio da RS namerava da svoj Ustav modernizuje u narednim godinama.\nOn je podsetio da srpski narod dobro zna da slobode nema bez države i da je zato napravljena Republika Srpska kao država, dodajući da je ona „danas država bez obzira šta mnogi drugi misle“.\nDodik je podsetio da Srpska traje duže nego prva Jugoslavija i da je opstala „u gotovo nemogućim okolnostima osporavanja i naroda koji žive u Bosni i Hercegovini i okrutne međunarodne zajednice i kriminalaca u liku visokih predstavnika koji su kršili međunarodno pravo“.\nOn je naglasio da je Republika Srpska ostala da prkosi i sa Srbijom je danas „jedinstven nacionalni prostor srpskog naroda“.\nCvijanovićeva je rekla da je ponosna na svaki korak koji je Srpska načinila u 27 godina svog postojanja i razvoja, ocenila je da je Dejtonski sporazum dodatno potvrdio legitimitet Srpske i njen kapacitet i dodala da su taj sporazum mnogo puta skrnavili međunarodna zajednica i Sarajevo, a sve s namerom da se pokaže da je neefikasan i da ga treba menjati.\nPredsednica RS je rekla da koliko god da je Srpska godinama pritisnuta raznim problemima, isto toliko je bilo i sreće, ponosa i zadovoljstva zbog činjenice da „Srpska ide i grabi napred“, da se razvija, da voli i da čuva svoju slobodu i rešava svoje probleme i izazove.\nPredsednik Nacionalnog saveta za saradnju sa Rusijom i Kinom Tomislav Nikolić dolazi na prijem\nPatrijarh Irinej je poručio da samo jedinstvom Republike Srpske i Republike Srbije možemo kao srpski narod „kojeg Drina ne deli, nego kao most spaja“ odoleti iskušenjima svetskih sila, koje su nam nekada bile prijatelji, a sada su im i Srbija i Republika Srpska „trn u oku“.\nOn je ocenio da je reč o dve republike jednog istoimenog naroda i pozvao na zajedništvo i zajedničku borbu, iako sile ovog sveta nisu na našoj strani.\nSkupu su prisustvovali i drugi visoki zvaničnici Srbije i Srpske, a u izjavi posle svečanosti Tomislav Nikolić, bivši predsednik Srbije, poželeo je Republici Srpskoj i svim njenim građanima, bez obzira na nacionalnu i versku pripadnost, da se razvijaju i jačaju, da rastu i da opstanu.\nNa svečanosti je predstavljena knjiga „Subverzija dejtonskog sistema“, nastala na osnovu specijalnog izveštaja koji je prošle godine usvojila Skupština Republike Srpske.\nDomaćin svečanosti Mladen Cicović, šef Predstavništva Republike Srpske u Beogradu, rekao je da veruje da će čitanje te knjige pomoći razumevanju i značaju poštovanja Dejtonskog sporazuma.


Čovek uhapšen zbog pranja para nakon što je bukvalno oprao pare – Ekskluziva.online\nMaca Diskrecija ugovara odnos sa POLITIČAREM za pare!\nČovek uhapšen zbog pranja para nakon što je bukvalno oprao...\n“Nikada se neće setiti da ga potraže u veš mašini!!!”\nČovek u Holandiji se našao u problemu kada mu je policija našla skoro pola miliona čistog keša u, uf… veš mašini, i uhapsila ga zbog “sumnje da pere novac“.\nProšleg ponedeljka, policija u zapadnom delu Amsterdama je saopštila da su našli 350 hiljada evra nabijenih u veš mašinu, dok su proveravali da li ima skvotera u kućama koje je trebalo da budu prazne. Tokom provere su zatekli jednog čoveka, oružje i veliki štek para u veš mašini.\n“Policija je konfiskovala više mobilnih telefona, mašinu za brojanje novca i vatreno oružje”, piše u prevedenom primerku policijskog izveštaja. “Dvadesetčetvorogodišnji osumnjičeni – u to vreme prisutan u kući – uhapšen je zbog sumnje da je prao novac.”\nIme čoveka koji je bukvalno prao novac nije otkriveno, zbog holandskih zakona o privatnosti.\nE sad, tipično pranje novca uključuje i to da se sakrije njegovo poreklo – to može biti učinjeno na razne načine: kupovinom nekretnina, malih firmi, striptiz klubova, čega god god. Međutim, jedan od načina na koji se to nikada ne radi jeste da se bukvalno opere.\nby E 8 hours ago 8 hours ago


Vašington želi da se uključi u dijalog Beograda i Prištine - The Center for Euro-Atlantic Studies – CEAS\nWritten by Politika on 22 July 2019 .\nIzjava predsednika Francuske Emanuela Makrona tokom posete Beogradu da postoje neke spoljne sile koje ne žele postizanje sporazuma Beograda i Prištine i konstatacija da onaj ko voli Evropu ne može da prihvati da njome „upravljaju sile koje nisu evropske”, podigle su prašinu. Odmah potom usledile su poruke visokih američkih zvaničnika da uloga SAD na Balkanu mora biti sve veća, tačnije suštinska. Istog dana kad je Makron odleteo, na beogradski aerodrom je sleteo glavnokomandujući NATO snaga u Evropi general Tod Volters. Nakon sastanka s našim državnim rukovodstvom, u razgovoru za TV Prva, Volters je poručio da je „Srbija ponosna, pametna, posvećena bezbednosti, miru i sama će doneti odluku kojoj organizaciji će pripadati”.\nPoruka Voltersovog kolege Bena Hodžisa mnogo je direktnija. Bivši komandant kopnene vojske SAD za Evropu bez uvijanja je poručio da bi uloga SAD na Balkanu trebalo da bude veća, odnosno vodeća, a ne epizodna. „Ne možemo reći – organizujmo konferenciju o tome, a onda odmah pređimo na nešto drugo”, izjavio je Hodžis za „Glas Amerike”. SAD, poručio je, mora pružiti pomoć da bi Aleksandar Vučić i Hašim Tači postigli konačan dogovor. Hodžis je otišao korak dalje i naglasio da bi trebalo „pomoći Srbiji da se odupre pritiscima Pravoslavne crkve vezane za Rusiju”.\nNije iznenađenje ni to što se u istom maniru obratio i Filip Riker, vršilac dužnosti zamenika državnog sekretara SAD zaduženog za Evropu i Evroaziju. Riker je poručio da su SAD spremne da se uključe u dijalog i da je o tome nedavno razgovarao sa prvim čovekom Stejt departmenta Majkom Pompeom.\nSvi ovi visoki zvaničnici poslali su istu poruku, koja podrazumeva da bi naše rukovodstvo trebalo sve manje gleda na istok i da saveznike traži u zapadnim zemljama. I dok Jelena Milić, direktorka Centra za evroatlantske studije (CEAS), kaže za „Politiku” da EU i SAD na ovom prostoru imaju veliki uticaj, koji ipak mora da jača, bivši ministar spoljnih poslova SRJ Živadin Jovanović tvrdi suprotno. Pozivi da se Amerika uključi u dijalog, kako nam kaže Jovanović, predstavljaju priznavanje nemoći EU koja se suočava sa svojim velikim problemima, poput bregzita, migrantskih kriza, terorizma...\nJelena Milić smatra da svi poslednji događaji, poput posete visokih stranih zvaničnika i kupovine naoružanja, potvrđuju da EU i SAD imaju svoje interese na zapadnom Balkanu. Dodaje da su odnosi sa Kinom i Rusijom na visokom nivou i da je vreme da unapredimo odnose sa zapadnim partnerima. Veoma je važno, naglašava, da Srbija računa na pomoć SAD oko postizanja kompromisa u vezi sa Kosovom. „Trenutno je veoma dobra situacija po Srbiju. General Tod Volters je pohvalio ulogu pripadnika Vojske Srbije u međunarodnim misijama, Srbija je kupila rakete ’mistral’ od Francuske, a nedavno i helikoptere. Takođe, Volters je izrekao veliku pohvalu na račun našeg rukovodstva kad je rekao da je Srbija bila izuzetno smirena tokom provokacija od strane Prištine”, naglašava Milićeva.\nObjašnjava da je Ramuš Haradinaj već reagovao na sve pobrojane činjenice zatraživši da se naoružavaju i kosovske bezbednosne snage. Takođe, tokom jučerašnjeg sastanka sa Todom Voltersom u Prištini Haradinaj je zatražio od NATO-a dodatnu pomoć u „profesionalizaciji kosovskih bezbednosnih snaga”. Milićeva dodaje da je podrška SAD Srbiji vidljiva i kroz izjavu američkog ambasadora na KiM Filipa Kosneta da je apsolutno neprihvatljivo vandalizovanje 30 srpskih spomenika na groblju u Lipljanu, što, kako kaže, u Srbiji niko nije osudio. „Veoma je dobar trenutak za Srbiju, a izjavom da kupuje oružje Haradinaj može samo da obmanjuje javnost, jer to ne može da uradi tek tako, na svoju ruku”, nastavlja Milićeva.\nPodseća da je Tod Volters u svim javnim nastupima govorio o odnosu Hašima Tačija i Aleksandra Vučića, što nije slučajno, već je jasno da zapadni saveznici favorizuju Tačija, a ne Haradinaja. Ocenjuje da trenutna globalna bezbedonosna situacija nije povoljna, da su SAD u zategnutim odnosima sa Turskom, ali i Rusijom, i da su očigledno odlučili da nemaju više vremena da sede i čekaju.\nUkoliko bi se SAD, ili bilo ko drugi, uključile u Briselski dijalog, ističe Živadin Jovanović, to bi bio ćorsokak. Pitanje KiM, naglašava, trebalo bi da bude vraćeno pod okrilje Ujedinjenih nacija. „Suštinski, EU je nemoćna da zaustavi rast Rusije i Kine i traži podršku SAD. Zbog toga ih pozivaju da se vrate na Balkan u punom kapacitetu. Mnogi misle da su SAD i dalje najveća evropska sila, ali situacija danas nije ista kao devedesetih godina. Nijedan međunarodni problem ne može biti rešen bez partnerskog odnosa svih globalnih faktora. U poslednje tri godine šefovi tri nuklearne sile su posetili Beograd. Predsednici Kine, Rusije i Francuske razgovarali su o rešavanju sudbine KiM, što govori dovoljno o interesovanju”, kaže Jovanović za naš list. Podseća da Kina i Rusija imaju velika ulaganja u Srbiji i naglašava da ove sile neće dozvoliti da Zapad dominira na ovom prostoru.


UPRKOS NEVEROVATNO SLOŽENIM PREGOVORIMA: Premijer Viktorije uveren da će se održati Australijan open u januaru (FOTO)\n19.11.2020. 07:11h 19.11.2020. 07:12h\nPremijer australijske države Viktorija Danijel Endruz rekao je da je uveren da će se Otvoreno prvenstvo Australije u tenisu, uprkos "neverovatno složenim pregovorima" u sred pandemije korona virusa, održati u januaru u Melburnu.\nVlasti Viktorije ne dozvoljavaju igračima da doputuju sredinom decembra, ali bi mogle da im dozvole da doputuju krajem decembra, što bi moglo ozbiljno da utiče na njihove treninge zbog obaveznog dvonedeljnog karantina.\nU Teniskom savezu Australije nadali su se da bi igrači u mehuru mogli da treniraju i za vreme karantina, pre nego što počnu kvalifikacije za Australijan open, koji će se održati od 18. do 31. januara u Melburnu.\nOrganizatori teniskih turnira u Australiji su početkom nedelje naveli da će njihova takmičenja biti prebačena u Viktoriju, pošto su granice unutar zemlje zatvorene i igrači ne mogu da putuju, a Endruz je rekao da ti "planovi nisu završeni".\n"To mora da se uradi na bezbedan način, to mora da se uradi na pravi način. Saradjujemo vrlo, vrlo tesno sa Teniskim savezom Australije. Oni rade sa svim njihovim partnerima i uvereni smo da će se sve to završiti organizacijom Australijan opena", naveo je on.\nEndruz je kritikovan zbog uvodjenja policijskog časa i strogih mera u Viktoriji, posle velikog broja zaraženih, ali i smrtnih slučajeva, ali su te restrikcije dale rezultate.\nU Viktoriji već 19 dana nije zabeležen nijedan slučaj zaraze korona virusom, niti smrtni slučaj povezan sa tim virusom. Prema poslednjim podacima u Australiji je umrlo 907 ljudi od korona virusa, od kojih je 819 bilo u Viktoriji.\nBITNO DA JE NOVAK LICEMERAN, A NISAM SE SAM KANDIDOVAO: Đoković ovako prokomentarisao poslednja teniska dešavanja\nĐOKOVIĆ GLATKO IZGUBIO OD MEDVEDEVA: Novak će put u polufinale tražiti protiv Zvereva\nZVEREV BOLJI OD ŠAVRCAMANA: Ishod po meri Novaka! Đoković OVAKO može do polufinala već posle dva meča\nNOVAK, PA NOVAK... Tim posle pobede nad Nadalom veličao prošlogodišnji meč protiv Đokovića\nAustralijan OpenNovak Đoković


"Fingiranje podataka na RTS, inflacija najveća u regionu" | Društvo i ekonomija | Direktno\n14. 01. 2022. 15:57 2\n"Fingiranje podataka na RTS, inflacija najveća u regionu"\nGostujući na RTS, predsednik Srbije Aleksandar Vučić je podvukao odgovornost kao najvažniju osobinu kod ljudi. Valjda je mislio i na odgovornost izgovorene reči, pa i u iznošenje podataka o ekonomskom stanju zemlje. Kao i uvek, desilo se suprotno sa javnim fingiranjem podataka i to na Javnom servisu - navodi se u saopštenju Odbora Narodne stranke za privredu i finansije.\n- Prvo, inflacija u Srbiji nije najmanja nego najveća u regionu, a veća je i od proseka EU.\nNije četiri odsto, već je međugodišnja 7,9 odsto sa rastom cena hrane više od 20 posto i energenata od 13,4 odsto, sa udarom na najsiromašnije koji više od polovine primanja troše upravo na hranu i energente.\nNismo ni najbrže rastuća ekonomija poslednje decenije u regionu, naprotiv.\nPo kumulativnom rastu smo na dnu regiona, a veći rast smo imali i u periodu 2001/12.\nNismo ni najbogatiji, jer smo po društvenom proizvodu po glavi stanovnika bolji samo od Albanije, Makedonije i Bosne i Hercegovine.\nJavni dug 2014. godine jeste bio veći od 70 odsto bruto društvenog proizvoda (BDP), ali nije zatečen od neke bivše vlade, nego one u kojoj je predsednik države tada bio prvi potpredsednik vlade.\nZato je protivzakonito i neustavno i oteto 840 miliona evra penzionerima u svrhu peglanja brljotina te vlade.\nSrbija nema BDP od 53 milijarde evra u 2021. godini.\nDa nije reč o lapsusu, potvrđuje identična tvrdnja ministra finansija Siniše Malog u oktobru prošle godine.\nTačan podatak ćemo znati tek u februaru, ali svakako rast neće biti 14 odsto, koliki bi bio da je istina ono što tvrdi predsednik.\nTačno je da su se gradili autoputevi, ali po najvećoj ceni po kilometru u Evropi, uglavnom bez tendera neposrednom pogodbom sa stranim izvođačima pod nepoznatim uslovima.\nPo ovim cenama, oni svakako neće moći isplaćivati rate i glavnice na kredite uzete za njihovu izgradnju.\nZaduženost Srbije prema BDP-u jeste manja od mnogih država u Evropi, ali sa jednim ozbiljnim problemom na štetu Srbije. Te zemlje su dužne u svojoj valuti u kojoj i stvaraju dohodak, a mi pretežno u stranoj valuti, što će se tek pokazati kao veliki problem rastom kamata u svetu.\nPredsednik nas verovatno smatra budalama kada nas ubeđuje da je veći dug bolji od manjeg i da veći udeo javnog duga u BDP-u bolji od manjeg udela, ili da je sadašnjih 31 milijardi evra duga bolje od zatečenih 15,7 milijardi, a da udeo duga iznad 50 odsto bolje od zatečenog udela ispod 50 odsto.\nI na kraju, u FAP-u iz Priboja ne radi 250 ljudi, već bukvalno šest sa ugovorom za stalno, 15 penzionera po ugovoru o delu i angažuje se po potrebi između 150 i 170 ljudi na povremeno privremenim poslovima, sa primanja ispod minimalnih, bez prava na godišnji odmor ili bolovanje - navode iz Odbora Narodne stranke za privredu i finansije.\nAleksandar Vučić Narodna stranka RTS Saopštenje ekonomija Odgovornost


Eksplodirala bomba u kancelariji MMF-a u Parizu - Sputnjik Srbija\n17:54 09 Avgust 2020\nEksplodirala bomba u kancelariji MMF-a u Parizu\n13:07 16.03.2017 (osveženo 13:20 16.03.2017) Preuzmite kraći link\nU kancelariji Međunarodnog monetarnog fonda u Parizu danas je došlo do eksplozije pisma-bombe, u kojoj je lakše povređena jedna osoba, saopštila je policija.\nSlužbenik kancelarije zadobio je povrede lica i ruku prilikom otvaranja pisma koje je eksplodiralo, navodi policija, prenosi AFP.\nNekoliko ljudi je iz zgrade evakuisano „iz predostrožnosti“, rekao je jedan policijski izvor.\nURGENT: Explosion after envelope opened at IMF offices in Paris, 1 injured – media https://t.co/s5HIkgACBH pic.twitter.com/B6Ni7PP17q\n— Jairry Paragh (@jaijairry) March 16, 2017\nIncident se dogodio dan nakon što je pošiljka sa eksplozivom poslata nemačkom ministru finansija Volfgangu Šojbleu za šta je danas odgovornost preuzela grčka anarhistička grupa Zavera vatrenih ćelija.\neksplozija, MMF, Pariz\n09/08 17:38 Pesak, kamanje i ostaci zgrada: Ruski dron snimio kako danas izgleda Bejrut /video/\n09/08 17:33 Razorno nevreme pogodilo grčko ostrvo: Petoro mrtvih, dvoje nestalih, desetine zarobljenih /foto/


Digitalizacijom restorana do bolje pozicije na tržištu dostave hrane | Biznis.rs\nStartap kompanija BiteBell planira osvajanje međunarodnog tržišta\nDigitalizacijom restorana do bolje pozicije na tržištu dostave hrane\nBolji posaoInovacijeMoja firmaPoslovanjeSrbija\n28.12.2021 10:01 Autor: Marko Andrejić 1\nPut od identifikovanja problema do prototipa finansirali su sopstvenim sredstvima, uz reinvestiranje svih ranih prihoda u dalji razvoj. Nakon izrade prototipa startap kompanija Bitebell...\nPut od identifikovanja problema do prototipa finansirali su sopstvenim sredstvima, uz reinvestiranje svih ranih prihoda u dalji razvoj. Nakon izrade prototipa startap kompanija Bitebell obratila se fondu ICT Hub Venture i u martu 2021. godine dobila inicijalnu investiciju od 50.000 evra u takozvanoj “pre-seed” fazi. Kako ističu, ovo ulaganje nije značilo samo novac, već i mentoring fonda koji im dalje pomaže u novim investicionim rundama i drugim aspektima poslovanja. Projekat je delom finansiran od strane Fonda za inovacionu delatnost, što je takođe doprinelo bržem razvoju i bržem plasiranju na tržište.\n“Okvirno, naša dosadašnja ulaganja u razvoj iz svih izvora finansiranja iznosila su više od 250.000 evra”, kaže u razgovoru za Biznis.rs jedan od osnivača startapa Bitebell Željko Bošnjak.\nKompanija upravo ovih dana, krajem decembra, slavi svoj prvi rođendan. Bitebell je osnovan u decembru 2020. godine i predstavlja platformu koja pomaže restoranima i ugostiteljskim lancima da pojednostave vođenje posla sa dostavom hrane, automatizuju procese i uštede vreme i novac.\n“Konkretno, naše rešenje kao gateway povezuje POS rešenja (kase) u restoranima sa platformama za poručivanje, tako da isključujemo manuelno prekucavanje porudžbina u kasu, što prouzrokuje gubitak vremena i greške koje vode ka refundacijama. Takođe, omogućavamo restoranima lako upravljanje menijima na platformama za poručivanje hrane, kao i orkestraciju dostave za direktne porudžbine uz pametno prosleđivanje porudžbina ka raspoloživim kuririma. Platformu klijentima nudimo po SaaS modelu (software-as-a-service), uz mesečnu pretplatu po lokaciji, čija visina zavisi od broja porudžbina koje naša platforma procesira“, objašnjava naš sagovornik.\nOd identifikovanja problema do prvog funkcionalnog prototipa prošlo je nekoliko meseci, a do takozvanog MVP-a (minimalnog proizvoda) nešto više od godinu dana.\n“Proizvod smo, dok nije poprimio današnju formu, u nekoliko navrata “pivotirali” sagledavajući realne potrebe korisnika, a nadalje je naš posao da se prilagođavamo promenama na tržištu i novim potrebama klijenata i na kraju da svojim rešenjima podržimo restorane u segmentu dostave sada kada postaje jako bitan element njihovog poslovanja”, ističe Željko Bošnjak.\nOn kaže da članovi ekipe Bitebella sarađuju u različitim formatima već skoro 14 godina, a zbog prirode poslova koje su radili imali su dosta iskustva sa e-commerce sektorom, dostavom, logistikom i restoranskom industrijom. Tako su još pre nekoliko godina uvideli priliku i prostor za digitalizaciju u segmentu restoranskih operacija, a sve sa ciljem da se prevaziđu operativni problemi koji se javljaju naglim rastom tržišta dostave hrane.\nZa 2022. godinu planirano širenje tima\n“Naš tim trenutno broji šest osoba, primarno inženjerskog profila. Pažljivo biramo nove članove, jer nam je ključno da imamo dobru osnovu koju posle možemo dalje da gradimo. Tim je brojčano mali, ali je dobro strukturisan i podeljen na razvoj proizvoda, operacije, marketing i prodaju. U 2022. godini očekujemo osetnije povećanje broja zaposlenih u svim sektorima, kako bismo ispratili rast”, najavljuje Željko Bošnjak.\n“Glavni korisnici naše platforme su restorani, restoranski lanci i novi restoranski koncepti (cloud kitchen, dark kitchens, virtuelni restorani) u kojima je dostava sastavni deo poslovanja i gde je prisustvo našeg softvera esencijalno za dnevni rad. U poslednje vreme primećujemo veliko interesovanje i drugih segmenata tržišta, počev od takozvanih “quick commerce” trgovaca, u kojima se roba sa prodajnog mesta dostavlja korisniku u kratkom roku. Tako nam usled potreba tržišta fokus postepeno postaju maloprodajni objekti, maloprodajni lanci i FMCG kompanije”, navodi Bošnjak.\nNaš sagovornik tvrdi da indirektna konkurencija, za pojedinačne funkcionalnosti koje nudi Bitebell rešenje, postoji u “relativno fragmentisanom obliku”, dok direktnih konkurenata ima u malom broju, i to primarno na tržištu SAD. Prema njegovim rečima, u Zapadnoj Evropi, koja im je destinacija za naredni talas ekspanzije, postoji samo jedan veći konkurent.\n“Regionalno takođe ne postoji rešenje koje sveobuhvatno rešava problem na način na koji to radi Bitebell, uz karakteristike koje su lokalno relevantne ugostiteljima”, zaključuje Željko Bošnjak.\nŠta je neophodno da bi se napravio dobar i kvalitetan parfem?\nUspeh kompanije zavisi od poslovanja, ne od biznis ideje\nBeogradski startap unikatnim ortopedskim pomagalom stigao do svetskog tržišta\nFokus kompanije u narednom periodu biće na internacionalnoj ekspanziji, koja pre svega podrazumeva pojačanja u vidu dodatnih kadrova u prodajnom i marketing timu, uz kontinuiran rad na samom proizvodu i novim funkcionalnostima koji se podrazumevaju u ovoj industriji.\n“U planu je i nova runda finansiranja koja bi nam omogućila dodatnu brzinu realizacije naših planova”, najavljuje Bošnjak.\nAPLIKACIJA RESTORANI STARTAP\nSTARTNE POZICIJE SRPSKE PRIVREDE BOLJE OD DRUGIH Naša ekonomija imala je namanji pad…\nNove upravljačke pozicije na tržištu rada\nLanci restorana brze hrane nude skupe obroke zbog podizanja profita\n24.1.2022 #1 Author\nOdlicno, I vice potraznja za dostavljacima


Naslovnica VIJESTI BiH Bosna i Hercegovina od večeras preuzima svoje nebo\nPreuzimanjem kontrole zračnog prometa u cjelokupnom zračnom prostoru Bosne i Hercegovine, koje će se dogoditi večeras iza ponoći, BHANSA će otvoriti novo poglavlje u povijesti civilnog zrakoplovstva BiH\nProjekt Strategija upravljanja zračnim saobraćajem Bosne i Hercegovine od ogromnog je značaja za BiH i Agenciju za pružanje usluga u vazdušnoj plovidbi Bosne i Hercegovine (BHANSA), kazao je večeras u Mostaru direktor BHANSA-e Davorin Primorac na svečanosti povodom preuzimanja kontrole vazdušnog saobraćaja prometa u cjelokupnom zračnom prostoru BiH.\nPrimorac je naglasio kako partneri iz brojnih evropskih agencija za pružanje usluga u vazdušne plovidbi cijene ovaj uspjeh i dostignuće BHANSA-e.\n– Sama činjenica da su naši partneri, uz predstavnike sa svih nivoa vlasti i druge brojne goste, došli na ovu svečanost dokaz je da cijene ono što je BHANSA postigla u vrlo kratkom periodu te da nas smatraju ravnopravnim partnerima – kazao je Primorac.\nIstaknuo je također kako predstavnici avio kompanija i putnici mogu biti sigurni da će BHANSA pružati sigurnu i ekonomičnu uslugu.\n– Važno je napomenuti i to kako su tehnološka rješenja proizvođača, organizacija za osposobljavanje te sistemskih integratora bila osnova u izgradnji vlastitog sistema upravljanja vazdušnim saobraćajem. Isto tako, uposlenicima BHANSA-e dugujemo zahvalu zato što smo večeras ovdje i sretan sam što ove trenutke možemo podijeliti zajedno – naveo je Primorac.\nDirektor BHANSA-e ranije je rekao kako je ovo veliki dan za Bosnu i Hercegovinu kao državu, jer je BHANSA, kao najmlađa evropska agencija za pružanja usluga u vazdušnom saobraćaju, u relativno kratkom periodu stvorila tehničke, kadrovske i sve druge preduslove da sama i u cijelosti nadzire vazdušni saobraćaj iznad teritorija BiH.\nPreuzimanjem kontrole zračnog saobraćaja u cjelokupnom zračnom prostoru Bosne i Hercegovine, koje će se dogoditi večeras iza ponoći, BHANSA će otvoriti novo poglavlje u istoriji civilne avijacije BiH.\nTim događajem u potpunosti će biti realizirana Faza II Strategije razvoja Sistema za upravljanje zračnim saobraćajem u BiH (ATM Strategija BiH), što u prijevodu znači da se nadzor cjelokupnog bosanskohercegovačkog neba više neće obavljati iz susjednih država, već iz same BiH.\nVečerašnjoj svečanosti prisustvovali su predstavnici političkog, javnog i kulturnog života u BiH, partneri i direktori agencija za pružanje usluga u zračnoj plovidbi iz evropskih zemalja te predstavnici brojnih avio kompanija i drugi gosti.\nPrethodni članakSudski vještak procijenio da je vrijednost kioska na Baščaršiji 19.900 KM\nSljedeći članakNesreća u Austriji: Radnik iz BiH pao sa drveta


U petak otvaranje izložbe fotografija “Tu mač” – GRAD Kruševac\nNaslovna » Kultura » U petak otvaranje izložbe fotografija “Tu mač”\nU foajeu i Maloj sali Kruševačkog pozorišta u petak (13.novembar), sa početkom u 19 časova, biće otvorena izložba fotografija pet mladih umetnica, studentkinja fotografije na Fakultetu primenjenih umetnosti. Ljubitelji dobre fotografije izložbu će moći da pogledaju do 28. novembra\nČarna Nikolić, Tamara Kostrevc, Anastasija Kojić, Una Laurenčić i Tanja Marjanović , umetnice su koje će pred kruševačku publiku u petak izneti svoje individualne artističke poetike, uklopljene u koncept izložbe „Tu mač“.\nPrema rečima Jelene Šimić, istoričarke umetnosti, fotografije koje će se naći na ovoj izložbi tumače pokret, zvuk, boje i forme, inspirisane su magijom operske scene, muzikom džez kluba, sportom i atmosferom muzejskog prostora – selektovanih svakodnevnih prizora, nastalih u prostoru koji je aktivno usmeren ka dobrobiti naše duševne estetike.\nFotografije mladih umetnica svedoče o stanju u savremenoj umetnosti, kulturi, sportu, te o dinamizmu savremenog življenja. Prepoznaju umetnički gest ne samo u namenskim prostorima kulture i umetnosti, već i na neočekivanim mestima. Na njihovim fotografijama opredmećuju se, tumače elementi umetničkog izraza i ukazuje se na višestrukost njihovog značenja.\nProvokativnim i dvosmislenim naslovom izložbe aludira se ne samo na traženje mogućih odgovora kroz fotografije, već se kritički sugeriše određeni višak, zasićenje- previše brzine i površnosti, premalo studioznosti, posvećenosti, previše mimikrije, instaumetnosti i (ne)kulture , premalo istinskog umetničkog izraza, previše cenzure i marginalizacije umetnosti , premalo pažnje koja se poklanja umetnosti, uz sve aktuelniju opasnost od previše onlajn i premalo oflajn življenja i stvaranja.\nIzložba “Tu mač” , uz poštovanje svih epidemioloških mera, biće postavljena u Kruševačkom pozorištu do pred sam kraj novembra.\nU foajeu i Maloj sali Kruševačkog pozorišta u petak (13.novembar), sa početkom u 19 časova, biće otvorena izložba fotografija pet mladih umetnica, studentkinja fotografije na Fakultetu primenjenih umetnosti. Ljubitelji dobre fotografije izložbu će moći da pogledaju do 28. novembra Čarna Nikolić, Tamara Kostrevc, Anastasija Kojić, Una Laurenčić i Tanja Marjanović , umetnice su koje će pred kruševačku publiku u petak izneti svoje individualne artističke poetike, uklopljene u koncept izložbe „Tu mač“. Prema rečima Jelene Šimić, istoričarke umetnosti, fotografije koje će se naći na ovoj izložbi tumače pokret, zvuk, boje i forme, inspirisane su magijom operske scene, muzikom džez kluba, sportom…\nfotografija izložba pozorište Tu mač\t2020-11-10\nTag : fotografija izložba pozorište Tu mač\nPrethodni : Preminuo još jedan pacijent\nSledeći : Hapšenje u Brusu: nedozvoljene polne radnje nad detetom\n25. januara 2021., 02:17


Govoreći o tome zašto je doneo odluku da napravi ovu karijernu promenu, Igor za Netokraciju ističe da je nakon gotovo dve decenije u agencijskom biznisu osetio potrebu za promenom. “Agencija se nalazi u položaju između klijenata i medija i mora da gradi partnerske odnose sa obe strane. Agencijski biznis podrazumeva konstantno balansiranje, da ne kažem žongliranje sa mnogo loptica. Očekivanja obe strane se konstantno povećavaju, a rast uticaja globalnih igrača uopšte ne čini situaciju lakšom”, ističe on i dodaje:\nU takvoj poziciji, shvatio sam da znanje i iskustvo koje sam stekao kroz godine svakodnevne saradnje sa velikim klijentima i najznačajnijim medijima na tržištu mogu da iskoristim mnogo efikasnije ako se priklonim jednoj strani biznisa, a medijska strana je bila prirodni izbor. Profesionalno, na trenutnoj poziciji su mi se sve kockice nekako sklopile i dobio sam mogućnost da složim u slagalicu potencijale celog Wireless Media sistema, sva moja prethodna znanja, iskustva i tržišna poznanstva i izgradim spektar digitalnih proizvoda i usluga koji će biti nešto novo na tržištu.\nIgor je danas na poziciji Digital Product Development direktora i, kako kaže, ima zadatak da se bavi sinergijom i integracijom svih resursa koje Wireless Media poseduje regionalno. “Ceo sistem ima jak background u smislu developmenta, sadržaja i medijskog biznisa, kao i veliku količinu podataka, tako da je moj zadatak da povežem sve te aspekte i kreiram digitalne proizvode i usluge koje će našim partnerima pružiti najbolje rezultate”, ističe Černiševski.\nPrvo reorganizovati timove, a zatim ih usmeriti\nPrimarni fokus našeg sagovornika u kompaniji Wireless media, kao što smo spomenuli, biće rad na razvoju novih digitalnih proizvoda i usluga u okviru celog sistema – što obuhvata sve aspekte digitalnog biznisa:\nDodatni fokus sam stavio na podatke, regionalno prisustvo sistema i jak development koji sam spomenuo, tako da je osnova već tu. Mislim da su lokalni publisher na regionalnim tržištima u ovom trenutku jedini legitiman izvor realnih informacija, pošto smo svedoci toga kako UGC naprosto “krivi” realnu sliku i doprinosi širenju neistinitih informacija i vesti. Moja ideja je da iskoristimo ovu jedinstvenu poziciju kao osnovu za dalji razvoj.\nOn dodaje i da Wireless Media sistem ima veliki broj vrhunskih digitalnih profesionalaca u različitim delovima sistema: od developmenta, preko SEO stručnjaka, tima za analitiku i data, pa sve do velike ekipe koja se bavi kreiranjem i distribucijom sadržaja kroz medijski deo.\n“Moj prvi korak bi trebalo da bude identifikacija svih sinergija koje postoje u sistemu i reorganizacija timova koji će zajedno sa mnom pružati maksimalne rezultate. Gotovo svi potrebni resursi su već tu, u okviru sistema, a uz još nekoliko akvizicija kompletiraćemo tim, a moj zadatak će biti da ih usmerim, što će mi biti veliki izazov ali i pravo zadovoljstvo”, zaključuje on.


Početak/Društvo/PRAZNIČNI VILENJACI -Izviđači organizovali veliku razmenu poklona\nNiške Vesti3. januara 2021.\nUsled nedostatka druženja i ograničenja mnogih uobičajenih aktivnosti za decu i mlade, Savez izviđača Srbije organizovo je veliku razmenu poklona koja je okupila preko 1.000 učesnika iz 38 različitih naselja širom zemlje, koja je počela 1. decembra i traje do Božića.\nPovodom božićnih i novogodišnjih praznika Savez izviđača Srbije organizovao je aktivnost pod nazivom „Praznični vilenjaci”. Ova aktivnost je uobičajno namenjena najmlađim članovima izviđačke organizacije uzrasta od 7 do 11 godina.\nMeđutim ideja aktivnosti ove godine bila je da se što više dece i mladih uključi u pripremu i slanje poklona i tako na kreativan način šire praznični duh i osećaj zajedništva ka drugima, pa je aktivnost proširena na sve starosne kategorije.\nInteresantno je da se najveći broj dece i mladih koji poklone razmenjuje čak i ne poznaju. Izviđači su se organizovali u timove do 5 članova koje su imale za zadatak da pripreme paket sa definisanim sadržajem koji je uključivao obaveznu ličnu čestitku. Ko je kome slao poklon određeno je od strane organizatora koji je timove uparivao prema uzrastu.\n„Ova godina bila je veoma izazovna za izviđače koji su navikli da su stalno u pokretu i da se često okupljaju. Nedostatak svega toga nepovoljno je uticao na mentalno zdravlje kod dece i mladih. Iz tog razloga „praznični vilenjaci” su osmišljeni sa željim da pokažemo članovima da mislimo na njih i da smo zahvalni što su tu, ali i da očuvamo timski rad, kao jednu od važnih stavki u izviđaštvu. Sa obzirom da su u proteklom periodu okupljanja ograničena, ova aktivnost je poslala jaku poruku zajedništva i povezanosti, kao i podršku i podsetnik da niko nije sam. Hiljadu izviđača i članova njihovih porodica dane je provelo u radosti i prazničnom duhu, praveći i dobijajući novogodišnje paketiće. To je zaista veoma lepa energija’’ –kaže Marko Ivošević, Načelnik Saveza izviđača Srbije.\nOrganizacioni odbor uključuje ukupno devetoro mladih ljudi, koji su se na kraju i sami uključili u razmenu. Sa obzirom na to da ovo nije komercijalna razmena, može se smatrati najvećom organizovanom razmenom poklona u zemlji.\nizviđači Paketići razmena\nDobri ljudi su lek koji vraća deci osmeh


Politika: Na Kosovu vlada poslednji aparthejd u Evropi - BalkaniYUm.TV '); } //]]>\nNa Kosovu vlada poslednji aparthejd u Evropi\nAleksandar Vulin rekao je da je zabrana raseljenim Srbima da posete crkvu u Ðakovici pokazatelj da na Kosovu vlada "poslednji aparthejd u Evropi"\nVulin je novinarima u Gračanici saopštio da je i njemu, kao i raseljenim Srbima iz Ðakovice zabranjena i onemogućena poseta crkvi Uspenja Presvete Bogorodice u tom gradu .\n"Na današnji dan pokazalo se da aparthejd i dalje vlada na ovim prostorima za Srbe. Srbi su poslednji narod u Evropi koji na Badnji dan ne može da obiđe svoju crkvu i zapali badnjak", rekao je Vulin, dodajući da je ovo posednji aparthejd u Evropi.\nVulin je za događaje u Ðakovici, gde su kamenovani autobusi sa raseljnim Srbima iz ovog grada, okrivio predstavnike kosovskih privremenih institucija u Prištini.\nOn je zapitao kome je moglo da smeta prisustvo manje od 100 Ðakovčana proteranih i raseljenih koji su samo došli da obiđu crkvu i zapale Badnjak.\nVulin je objasnio da mu je prvo dozvoljeno da bude sa raseljenim Srbima, ali da je ta odluka jutros preinačena.\n"Ovo je aparthejd prema Srbima i kako drugačije nazvati sistem u kojem Srbi nemaju pravo da budu u Ðakovici na Badnje veče", istakao je Vulin, podsećajući da je u tom gradu, pre sukoba u pokrajini, živelo 12.000 Srba, a da danas nema nijednog.\nDanas žive četiri starice u Ðakovici i danas je smetalo da dva autobusa sa raseljenim Srbima dođu i nalože badnjak, prvi put posle 15 godina, ukazao je Vulin.\nOn je zapitao da li je to normalizacija odnosa između Beograda i Prištine, naglasivši da je za nas, kako je rekao, normalizacija da interno raseljeneni mogu da se vrate odakle su proterani.\nZa nas je normalizacija, dodao je Vulin, da oni koji su proteratni, bar jednom dođu u Srpsku ulicu u Ðakovici i zapale badnjak.\n"Srbi su danas bili kamenovani u Ðakovici, a meni je bilo zabranjeno da budem sa njima", rekao je Vulin, koji je dodao da želi da ide u Visoke Dečane i razgovara sa Ðakovcanima.\nVulin je podsetio da je dolazak raseljenih Srba u Ðakovicu, uključujući i njegov, bio najavljen desetak dana ranije, da su se svi složili sa tim, međunarodna zajednica i predstavnici privremenih institucija u Prištini.\nPrema njegovim rečima, predstavnici kosovskih privremenih institucija i međunarodne zajedncie bili su dužni da garantuju Srbima bezbednost u njihovom gradu gde su došli da zapale badnjak i ništa više.\n"Neko ne želi da se setimo da je u Ðakovici živelo 12.000 Srba", poručio je Vulin, naglasivši da današnji događaj govori o iskrenosti kosovskih privremenih institucija i to da li žele Srbe na Kosovu.\n"Da li je Ðakovica zabranjen grad za Srbe, je l' postoje gradovi u kojima vlada aparthejd? U Ðakovici vlada aparthejd, ako Srbi ne mogu da dođu u taj grad, bez obrazloženja", rekao je Vulin, dodajući da bi oni koji predstavljaju Ðakovicu trebalo da se stide od 12.000 proteranih Srba.\nVulin je pozvao Albance da prestanu da dele žrtve na naše i njihove i dopuste da se raseljeni vrate.\n"Događaj u Ðakovici je poruka da neko ne želi Srbe u Ðakovici, iako Srbi imaju pravo da budu tamo", naglasio je Vulin i podsetio međunarodnu zajednicu da je obavezna da obezbedi povratak svima, uključujući i Srbe u Ðakovici.\nAlbanci u Ðakovici kamenovali su danas autobus sa raseljenim Srbima iz ovog grada i nisu im dozvolili da obiđu crkvu Uspenja Presvete Bogorodice.\nPredsednik privremenog organa opštine Ðakovica Kosta Belošević izjavio je Tanjugu da u incidentu nije niko povređen od Srba koji su se nalazili u autobusu na kojem je pričinjena materijalna šteta.\nNakon incidenta raseljeni Srbi, koji su želeli da u svom zavičaju prisustvuju paljenju badnjaka, uz pratnju kosovske policije vratili su se iz Ðakovice i otišli u manastir Visoki Dečani.


Sve dobija na težini posle teškog poraza koji je Muangtong pretrpeo u prethodnom kolu u gostima kod šampiona Burirama\n(0:4) kada je Ćurčić sa tribina snimao tim koji je preuzeo.\n-Savladali smo Čainat (2:0), ali rezultat je za nas vredan i zbog činjenice da smo pobedu ostvarili praktično bez stranaca koji ovde prave razliku. Imamo ih i mi, ali svi su dugo povređeni, tako da nisam imao mnogo izbora – rekao je bivši selektor A i mlade reprezentacije Srbije.\nU klubu su ga dočekali kao mađioničara...\n-Igrali smo protiv kluba koji je u poslednjih pet kola ostvario četiri pobede i remi, a mi bili u velikom hendikepu sa igračkim kadrom. I toga su u klubu bili svesni. Neće nam, dakle, biti lako ni u narednim utakmicama - istakao je Ćurčić\nFudbal na Tajlandu...\n-Kao i svuda u Aziji, u velikoj ekspanziji. Odlična infrastruktura, stadioni puni, više od 30000 gledalaca, i veliki broj medija koji sve to prati. Mnogim stvarima sam prijatno iznenađen - rekao je bivši selektor Srbije.\n-Uvek velike, ali s obzirom na zatečene probleme, prvo da se rezultatski stabilizuje. Liga je dosta izjednačena sa velikim brojem dobrih stranih igrača koji su uglavnom i najbolji igrači. Idemo korak po korak, praktično sve radimo u hodu, upoznajem se sa ekipom, rivalima. A sve je naravno lakše ako se pobeđuje – zaključio je Radovan Ćurčić kome su u Muangtongu pomoćnici saradnici iz reprezentativnih selekcija Nenad Cvetković i Branislav Vukašinović.


Đorđević: Vlasnik firme Handy će isplatiti sve što duguje porodiljama\nVesti Autor:Beta, Jelena D. Petrović20. jul. 201810:50 > 12:20\nMinistar za rad, zapošljavanje, boračka i socijalna pitanja Zoran Đorđević izjavio je da je vlasnik firme "Handy" rekao da će uplatiti sve što duguje porodiljama iz te firme, i da će biti rešen radno pravni status svih 236 radnika u narednom periodu.\nĐorđević je novinarima u Palati „Srbija“ kazao da će Ministarstvo da prati situaciju u firmi i da će inspekcija u narednim danima da nastavi sa radom i sa inspekcijskim nadzorom firme „Handy“.\nĐorđević traži rešenje problema trudnica iz Handyja\n„Imali smo sreće, jer je vlasnik firme došao u Srbiju, direktor firme je pobegao, a vlasnik je prebacio nadležnost na sebe i javio se inspekciji rada“, rekao je Đorđević i dodao da je u pitanju osoba koja je „kooperativna i koja nije želela da napravi problem zaposlenima“.\nĐorđević je rekao da je novi direktor juče na sajtu objavio šta je trebalo da dostave porodilje i da je obećao da će da prihvatiti i doznake.\nMinistar je izjavio da svi mogu da se jave na besplatan telefon 0800 300 307, radnici, poslodavci i građani, a ukoliko ostave podatke, ministarstvo je dužno da ih obavesti šta je otkrilo na licu mesta.\nRoditeljski portal bebac.com, apelovao je ranije na nadležne da hitno reše probleme trudnica i majki, koje su ostale bez posla u firmi „Handy“, čime su „ostavljene na cedilu“.\n„Inspektoratu rada se niko nije javio povodom Vulinovog angažovanja vojnog osoblja“\nMinistar za rad, zapošljavanje, boračka i socijalna pitanja Zoran Đorđević kazao je da se inspektoratu rada niko nije javio povodom navoda da je ministar odbrane Aleksandar Vulin besplatno angažovao vojno osoblje za proslavu stranke.\n„Koliko ja znam, nama se niko nije obratio, ni iz vojnog sindikata niti bilo šta. Mi na medijske natpise ne reagujemo“, kazao je Đorđević novinarima u Palati Srbija.\nOn je dodao da postoji besplatan telefon i drugi pisani načini kako da se stupi u kontakt sa inspektoratom rada.\n„Inspekcija bila na gradilištu u Beogradu na vodi, nismo zatekli nikoga da radi na crno“\nUpitan da prokomentariše šta se dešava sa time da turski državljani već dva meseca rade bez plata za podizvođača na Beogradu na vodi, Đorđević je rekao da je inspekcija bila na gradilištu i da tada nije bilo nijednog turskog državljanina koji je radio na crno.\n„Nismo našli nikakvih problema u poslovanju, niti zatekli bilo koga da radi na crno, tako da nemamo nikakvih intencija niti naznaka da je bilo zloupotrebe“, izjavio je ministar.\n„Kadar zaposlen u Centrima za socijalni rad mora da prođe profilisanje“\nMinistar Zoran Đorđević kazao je da je u okviru reorganizacije rada Centara za socijalni rad uvedena novina koja podrazumeva kadriranje, odnosno profilisanje kadra koji je zaposlen u Centrima.\nPrema njegovim rečima, to znači da će ubuduće u Centrima za socijalni rad da rade stručni ljudi, koji su završavali i obrazovali se za tu svrhu, ali će oni morati da prođu neku vrstu kadriranja, odnosno profilisanja da bi se videlo ko je dobar za koju vrstu posla.\n„Ne mora onaj ko je završio psihologiju da bude dobar u radu s ljudima, može da bude fenomenalan administrativni radnik i da piše zakone u socijali, a neko ko je bio malo lošiji, ali ima tu vrstu empatije, može da pruži najbolju vrstu pomoći onima koji je traže“, kazao je ministar novinarima u Palati „Srbija“, gde je predstavio rezultate prve faze reorganizacije Centara za socijalni rad.\nGovoreći o fazama reorganizacije Centara, Đorđević je kazao da je prva faza završena i da ona podrazumeva analizu rada Centara, a nakon nje sledi druga faza koja podrazumeva sistematizaciju i reformu Centara.\nTreća faza podrazumava novinu, a to je profilisanje kadra zaposlenih u Centrima, i četvrta je da se njima pomogne, da se izrade alati kojima će oni da profilišu sve koji dolaze i traže usluge Centra.\nOn je rekao da se prilikom analize rada Centara za socijalni rad nisu bavili nedisciplinom niti propustima u radu, jer je to predmet inspekcijskih službi, a ne te studije.\n„Mi smo kroz analizu želeli da dođemo do spoznaje da vidimo šta ne valja i kako to da popravimo“, rekao je on.\nGovoreći o roku trajanja faza, Đorđević je kazao da neće da licitira sa vremenom, jer ne želi da ubrzava posao da projekat ne bi ispao nekvalitetan.\nOn je kazao da zaposleni u Centrima za socijalni rad i u domovima za smeštaj dece i odraslih mogu da očekuju povećanje plata u narednom periodu i dodao da je o tome razgovarao sa ministrom finansija Sinišom Malim.\nOn je dodao da je sa Malim razgovarao i o zapošljavanju novog broja ljudi u Centrima, jer je neupitno da kadar nedostaje, ali je dodao da ne želi da dođe i da paušalno kaže da mu je potrebno 500 ljudi.\n„Ja želim da izađem sa analizom i da kažem da mi treba toliko i toliko na taj način“, izjavio je Đorđević.\nOn je kazao da reorganizacija podrazumeva i poboljšanje infrastrukture samih centara, jer su uslovi rada bitan segment.\nDetalje ima Jelena Petrović:\nBeograd na vodicentar za socijalni raddugovanjahandyporodiljerad na crnozoran đorđević\npre 55 min 39\npre 14 min 61


31.01.2018 13:00 | M. V.\nBanjaluka - Zbog najavljenog izmještanja hirurške klinike iz centra u novoizgrađene objekte na Paprikovcu, uskoro će početi izrada novog regulacionog plana za ovaj dio grada, koji predstavlja jedan od najvećih urbanističkih potencijala na cijelom gradskom području.\nVeć na današnjoj sjednici gradskog parlamenta pred odbornicima će se naći odluka o izradi regulacionog plana "Centar zapad dva", a što se odnosi na područje između ulice Jovana Dučića, Bulevara cara Dušana i ulice Sime Matavulja, na površini oko šest i po hektara. Izrada ovog plana biće proširena i na dio područja uz ulicu Zdrave Korde.\n- Riječ je o veoma atraktivnoj lokaciji, ali i jako značajnoj za budući izgled ovog dijela grada. Prilikom izrade ovog dokumenta vodićemo računa da javni interes bude na prvom mjestu i da na ovoj lokaciji budu planirani sadržaji koji će odgovarati stvarnim potrebama grada - rekao je načelnik Odjeljenja za prostorno uređenje Slobodan Stanarević.